text:
E pakete i e problema
finansiero ku pueblo ta’den
Último 25 aña un kombinashon di politiko-nan iresponsabel i/o inkompetente huntu ku Institutonan Finansiero (privá i di gobièrnu) ku a kore tras di gananshi, òf den kaso di esnan di gobièrnu (manera entre otro APNA i SVB) ku kier a keda bon ku politikonan, a karga e pueblo di Kòrsou (130 mil alma) ku un debe nashonal demasiado grandi.
Pa koregí un ke otro, Gobièrnu Hulandes a sera un akuerdo ku nos gobièrnu, kaminda Hulanda lo tuma over parti mas grandi di e debe ku ta kologá riba pueblo su kabes.Un debe ku gobièrnu tin na e institutonan kaminda pueblo més ta spar.
Kondishon ta ku (en prinsipio) 5 aña largu (ounke e periodo aki probablemente lo wòrdu prolongá) ta bin kòntròl finansiero (via CFT) pa para e “libertinahe finansiero” di “fia pa loko” di tantu gobièrnu i esnan ku ta fia gobièrnu pa kobra interesnan haltu. Asinaki para e sírkulo visioso kaminda al final pueblo mester a yuda paga e interesnan haltu aki via belasting haltu i no por a haña e servisionan básiko ku e pueblo meresé. Pa duna un idea: Na 2008 a kobra mas ku 1.600 mion na belasting (OB total ta 250 mion). Mas òf ménos 280 mion mester a bai pa paga interés so. Pues ni tur e sèn di OB kobrá no ta yega pa paga e interés ku gobièrnu debe na interés tur aña.
Historia
A bin sosodé ku grasias na polítika oportunista, despues ku a baha Gabinete Martina pa motibu ku el a hasi intento di “clean up” gobièrnu i e “infamoso” ‘Crisisheffing’, tur gobièrnu ku a bini despues, a bin laga e pueblo ku un aparato gubernamental ku:
- demasiado amtenar,
- grandi na, en general, SERVISIONAN DEFISIENTE i riba esei
- un KORUPSHON ku ta sigui krese te dia di awe (chèri riba e bolo ta “Brantwer”).
E diferente gobièrnunan no a trese ningun kambio supstansial den e situashon aki. Kòrsou di un partner stabil despues di segunda guera mundial a para bira é proble-ma den Reino. Mayoria di nos problema ta pa motibu di prioridatnan robés ku nos a pone den gobièrnu, akoplá ku un kondukta finansiero iresponsabel.
Parti mas grandi di e debe ta na institutonan kaminda nos mes ta spar nos sèn ku nos a kumulá ku sodó di nos frenta na fondonan di Penshun, fondo di AOV, Fondo di Lei di Labizjan, SVB, bankonan ets. ets.
Polítika a sòru pa tur ambetarnan haña un penshun segurá na APNA. Tur esaki ni maske mayoria di e pueblo trahadó (60%) ta dependé solamente riba e AOV ku a ser introdusí bou di minister di e tempu ei sr. Siro Kroon. Sin embargo, mayoría di e sèn di spar a ser invertí den bono di gobièrnu.
Pues e gran mayoria di trahadó ku no tin un penshun na nan boka di trabou, solamente e chipi chipi ku yama penshun di behes, ta pagando
- religiosamente loonbelasting tur luna,
- OB tur dia,
- Invoerrechten riba kosnan importá,
- License fee/deviezenprovisie ora kum-pra plaka ekstranhero,
- Accijns haltisimo riba gasolin.
Tur esaki un total di mas ku 1.600 mion florin na 2008. Ariba ta bin ku Isla di Kòrsou lo tin di bai karga tur e ambtenarnan di tantu Land komo Eiland ku ta biba na Kòrsou ora e isla bai drenta su ‘Outonomo den Reino’. Un gobièrnu manera un “Waterhoofd” ku mester ser sostené pa un sektor privá ku tin di bai purba di sobrebibí un krisis mundial ekonómiko i finansiero.
Ta hustamente e pakete ku nos mester bai vota riba dje mester trese alivio. Entre otro:
- Lo paga mayoría di debe bieu di gobiernu,
- A kambio ta bin en prinsipio 5 aña un kolegio di kòntròl pa nos gobièrnu i parlamentu no ripití e historia finansiero di pasado.
- Bou di kondishon estrikto gobièrnu tin mag di fia.
Hulanda a ofresé pa paga e debe kompleto, bou di kondishon ku e ora ei gobièrnu di Kòrsou lo no tin mag di fia sèn mas. Kòrsou a opta di keda ku parti di e debe pa di e forma ei no pèrdè su derecho di fia sèn.
E Realidat ku nos ta den
E realidat ta ku, lugá ku entre otro e fondo di penshun i di labizjan a invertí e sèn den proyektonan produktivo, indirektamente a komplasé e politikonan kumprando bonos. I por otro parti gobernantenan a hasi kos di “kasi traishon” ku su trahadó/ambtenar dor di keda sin “draag af” e prima, pa despues fòrsa e fondo den un konsolidashon di debe den forma di fiansanan ku no ta produktivo pa e komunidat. Mayoria di e sèn a bai na paga salario.
E konsolidashon di debe aki a bin pone ku e pueblo mester di paga dos biaha pa
esnan ku ta traha den gobièrnu, esaki si pueblo desaprobá e pakete i e gobièrnu ku sinta después di referèndem ninga super-vishon. E ora ei, según e akuerdo entre gobièrnu Hulandes i Korsou, lo para e tumamentu over di e debe. E ora ei, pueblo ta paga dòbel:
E promé biaha e pueblo a paga den forma di salaris na e ambtenar. Aki no ta papia di kasonan notorio kaminda ambtenarnan a keda añanan sin traha pero a kobra sí. E di dos biaha ta ora pueblo mester paga e interesnan riba e bononan via e presupuestonan di gobièrnu (entre 250 pa 280 mion pa aña).
Si desaprobá e pakete ku a negoshá ku Reino Hulandes, Kòrsou ta hañ’é ta buska otro alternativa pa sali for di e buraku finansiero ku e ta aden i e pueblo obligatoriamente tin ku yuda gobièrnu paga e fiansa di entre otro riba 1.300 miyon na APNA pa e último aki por sigui paga esnan ku a traha den gobièrnu nan penshun.
E pakete ta ofresé alivio imediato na e pueblo via di e espasio finansiero den pre-supuesto ku e pakete ta krea, paso gobièrnu Hulandes ta tuma gran parti di e debe over.
Esaki huntu ku e pakete di S.E.I. (Inisiativa Soshal Ekonomiko). Ya esei ta akordá kaba, loke ta demostrá un biaha mas ku tin solidarismo den Reino. ‘SÍ’ ta hasi’é posibel pa usa e sèn kreá den presupuesto pa:
- traha mihó skol pa nos yunan;
- traha kas pa famianan ku mester di un dak;
- ekstendé fiansanan pa proyektonan den HORECA i infrastruktura pa atrae turista, Free-zone i e-commerce;
- krea un aparato hudisial mihó i pa resosialisá esnan ku a kai den krimi-
nalidat;
- rekapasitá nos kuerpo laboral pa nan por ‘fit’ den e ekonomía nobo globalisá
etc.
Algun kalkulashon
Na Antia ta biba alrededor di 210 mil habitante, di esun resién nasí te ku e ansiano den Habaai o Bethesda. Si bo kue e debe di riba 5.000 miyon ku pueblo tin via su gobièrnu, esaki ta bin suma un debe pa kabes di 24.000 florin. E fiansa aki ta eksihí un interes di alrededor di 7% ku ta kasi 1.700 florin tur aña.
Ban visualisá kabés di un famia di dos adulto i dos yu, kaminda e mama ta ehemplar i ta keda kas pa sòru pa su yunan e promé 5 añanan di nan infansia.
E realidat ta ku e kabés di famia mester produsí un mínimo di 4 bes 1.700 florin
(= f. 6.800,-) na entrada pa paga interés riba e debe di 96 mil florin (4 x f. 24.000,-, pa e famia di 4 persona). Pues f. 6.800,- di su belasting ta bai pa paga interes so. Aki no tin “eksepshon”, nos tur ta den. Asta esnan den barika di nan mama.
Den e pakete, Reino Hulandes ta tuma un parti grandi di e debe over i 16 mion siudadano di Reino lo yuda paga e debe i e interés riba esaki. A kambio ta eksihí garantia pa esaki no ripití. I ta esaki e pakete na huisio di pueblo. Un “bail out” kombiná ku kòntròl. Tene kuenta ku lo siguiente:
- Esun ku ta traha mester paga pa algu ku e no tin arte ni parte den dje (algu ku ta bai mas ayá ku solidarismo);
- Esun ku nesesidat real pa un kas, no ta haña ayudo adekuá, pasobra no tin sèn i e mesun gobièrnu ei a priva e fondo di penshun di invertí den bibienda riba e kantidat ku lo e por a hasi.
- Esnan sin trabou ta kai chikí pasobra a kue entre otro e sèn di APNA ku mester a ser poné den sektor produktivo pa krea trabou, a fia gobièrnu.
- E hóben ku mester di un edukashon ku ta kana ku tempu, no ta hañ’é, pasobra no tin sèn riba presupuesto, mirando ku alrededor di 280 mion ta bai na paga interes.
Ròl di institutonan Finansiero
Aki tur instituto finansiero por ser tildá di a koperá ku e wega makabro di fiansa i garantianan ku a bin pone sèn di spar di nos tur den algu no produktivo. Ta kon Bankonan i fondonan di Peshun ku dos dede di sentido síviko por a hinka sèn di pueblo den e bononan di gobièrnu aki, di tal magnitut te ku e 16 mion otro Hulandesnan den Reino mester yuda ku e debe di riba 5.000 mion di nos ku nos?
Tin indikashon ku den nos kompanianan di utilidat tambe tin e sorto di finansiamentu lukrativo aki ku ta ser kobrá via di tarifanan haltu.
Nos Institutonan finansiero, asta ora aprobá e pakete dia 15 di Mei, debe e pueblo un splikashon kon e tipo di práktikanan aki ta yuda e pueblo, un pueblo ku a konfia i te ku dia di awe ta konfia e institutonan aki ku miles di miyón na diferente tipo di depósito na interesnan demasiado abou. Tanten ku a fia e
mesun sènnan aki na gobièrnu i na nos kompanianan di pueblo, tin biaha, na 3 bes e porsentahe ku el a atrae e plaka for di e mesun pueblo.
Ta hustamente e kosnan aki e pakete ku nos mester bai vota p’e 15 di Mei benidero ta trata di korehí. E pakete ta bai promové un manera muchu mas sano di invertí e plakanan ku abo ta spar na e diferente institutonan finansiero na Kòrsou. Invertí den proyektonan produktivo i no den kria un gobièrnu demasiado grandi.


c: text/html

text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Mérito mas grandi di Juliana pa arkeologia ta ku for di añanan 50 el a kuminsá identifiká lugánan di balor arkeológiko na Kòrsou.
Hopi dje lugánan akí a disparsé, pasobra a lanta edifisio riba nan. Si Juliana no a identifiká nan, nan lo a bai pèrdí. Na 1966 e ta partisipá pa promé bes na un ekskavashon profeshonal arkeológiko na Kintjan. Na 1968 e ta hasi un estudio di arkeologia tékniko na Instituto di Prehistoria di Universidat di Leiden. Aki na Santa Bárbara (1971) tambe e ta partisipá den un ekspedishon profeshonal. Na prinsipio di añanan 70 Juliana ta traha na departamentu di arkeologia di Kadaster i huntu ku e arkeólogo ulandes, E. Broerstra, ta hasi ekskavashon durante dos aña, inventarisando tur lugá kaminda te na e momentu ei a yega di haña algu den tera.
Despues Juliana ta bai Venezuela pa sigui profeshonalisá riba tereno di ekskavashon. Tera tambe Juliana ta trata ku rèspèt. No ta intenshon pa koba tur kos saka, pasobra ta importante studia ophetonan den nan estado original i pasobra: “Suela ta manera un buki pa un arkeólogo i saka un opheto kon ke fo’i suela ta manera ranka un blachi pa loko for di un buki.” (Juliana:Amigoe 1971:9).
Juliana a traha diferente mapa ku ta identifiká lugánan pa haña opheto, vários pintura di suela ku karakterisashonnan di koló. Huntu ku Paul Brenneker e ta roza mondi di Kòrsou i Boneiru riba indikashon di bieunan na altura di “lugánan pa koba”. Resultado: diferente opheto pre-históriko eksponé aki i den Instituto di Folklor Boneriano, fundá pa e i Brenneker na 1975 den Fòrti Oranje na Kralendijk. Juliana ta integrá su diferente terenonan. Hopi dje ophetonan hañá e por a splika for di su datonan etnológiko òf hustamente a splika e datonan akí. Tambe na Aruba, San Martin i Stasha pionero i outo-didakta Juliana a hasi trabou etno-arkeológiko i habri kaminda den un tempu ku no tabata rekonosé importansha di trabou arkeológiko.
INSTITUUT VOOR PREHISTORIE
DER RIJKSUNIVERSITEIT
TE LEIDEN
Leiden, 27 juni 1968.
Breestraat 87
Telefoon 01710-22181
Getuigschrift. Hierbij verklaart ondergetekende, hoogleraar in de Prehistorie aan de Rijksuniversiteit te Leiden dat
De heer Ellis Juliana gedurende een periode van vier maanden onderricht heeft genoten in het doen van opgravingen, het verwerken van oudheidkundige voorwerpen door restauratie, opmeten, fotograferen en tekenen ten behoeve van een publicatie.
Deelgenomen werd aan opgravingen te Stein en Kesseleijk van 1 t/m 26 april 1968 en te Ermelo van 20 t/m 31 mei 1968. Bovendien maakte hij een excursie mee naar Gelderland, Drenthe, Friesland en Noord-Holland van 7 t/m 10 mei 1968.
De heer Juliana heeft bewezen een ijverig en leergierig man te zijn, die over uitstekende capaciteiten beschikt, zodat hij na deze korte opleiding in staat geacht moet worden een eenvoudig oudheidkundig onderzoek te doen.
Prof. Dr. P.J.R. Modderman

robotstxt: allowed

filter: keep


text:
Koriente ku vòltahe sumamente haltu suministrá dor di Aqualectra durante último simannan
Nos a komprondé ku den e último siman nan tras di lomba tin problemanan serio ku suministro di koriente ku vòltahe masha haltu mes na diferente área di Kòrsou kaminda e situashon di koriente haltu suministrá dor di Aqualectra ta kousando ku artefaktonan doméstiko i ekiponan den komplehonan industrial i komersial ta kimando. Mirando e daño ku esaki ta kousando na ekiponan atkerí na kasnan di famia i na instalashon nan komersial e siguiente preguntanan:


text:
Stichting Koningin Wilhelmina Fonds Aruba (KWF) a wordo funda dia 4 di Februari 1961 cu e meta pa preveni y combati cancer na Aruba. Obhetivo di e fundacion ta pa duna sosten na e patientnan di Cancer cu ta biba na Aruba. E fundacion no ta wordo subsidia y pesey anualmente na luna di April ta colecta placa pa por sigui cu e trabou. Tur donacion ta wordo aprecia.
Cu yudansa di entre otro Nederlandse Kankerbestrijding a construi nos propio edificio situa na Spinozastraat #9 na Oranjestad. Esaki ta e caya patras di Watertoren na Playa. E directive di e fundacion ta consisti di voluntarionan kende ta wordo asisti pa otro voluntarionan entre otro na luna di April.


text:
Mayan, djasabra promé di ougùstùs pa 7:40 di atardi 18 studiante di Boneiru di un total di 27 studiante di Hulanda Karibense ta biaha pa Hulanda. E grupo aki a skohe pa risibí guia i lo risibí esaki for di e fundashon BESST (Bonaire, Eustatius, Saba Students) na Hulanda. E fundashon nobo aki ta lantá for di fundashon S4 (St. Maarten Student Support Services) ku te resientemente tabata guia studiantenan di Sint Maarten i Hulanda Karibense.
Di e 27 studiantenan ku ta biaha bou di guia, 18 ta di Boneiru, 8 di Sint Eustatius i unu di Saba. E sobra 60 studiantenan ta biaha riba nan mes pa Hulanda. E studiantenan di Saba i Sint Eustatius ta sali dia dos di 2 ougùstùs via di Sint Maarten pa Hulanda. Rosa Hoes i Jefferson Coffie di RCN-Studiefinanciering Caribisch Nederland ta biaha huntu ku e studiantenan aki.
Mayoria di e studiantenan ta sigui un estudio na nivel di HBO na Hulanda. I e siudatnan mas popular kaminda e studiantenan a skohe pa bai studia ta Den Haag, Amsterdam i Rotterdam.
Komo preparashon pa e fase nobo aki den bida di e hóbennan ku ta bai studia entre otro na Hulanda, 35 studiante di Boneiru a sigui e kurso di VOBESS (VOBESS ta para pa Voorbereiding BES-studenten). Esaki a tuma lugá di 6 pa 8 di yüli último na Boneiru. Na Saba e kurso aki a tuma lugá 6 pa 8 yüni i na Sint Eustatius di 8 pa 10 yüni. Tur aña di nobo RCN-Studiefinanciering ta organisá e kurso aki ku ta konsistí di dos parti; ku ta orientashon i un kurso kon e studiante ta para riba su mes pia.
Banda di e 87 studiantenan ku a skohe pa bai sigui studia na Hulanda, basta studiante ta skohe pa sigui na estudio den region i na Merka. E aña aki ta trata di mas ku 100 studiante.


text:
Movementu Futuro Kòrsou, kier felisitá tur hende muhé i hòmber riba dia di Obrero.
Pa kada un di nos ku ta gosá di un trabou, nos mester sinti nos mes honra ku den e tempu difísil ku nos Kòrsou ta pasando aden, nos por tin e privilegio di por ta un obrero ku ta kontribuí na desaroyo di Kòrsou.
Ban laga dia di obrero ta un momentu pa nos reflehá i bai den orashon pa pidi Todopoderoso pa esnan ku ta sin trabou, ku pronto nan tambe por haña un trabou pa asina nan tambe por mantené nan mes i nan famia i asina yuda kontribuí na desaroyo duradero di nos dushi Kòrsou.
Laga e amor i pashon pa bo trabou ta e motor pa nos kada uno por ta e obrero mas produktivo posibel kada dia mas i mas na bienestar di nos famia i nos dushi isla Kòrsou.
MFK i ami Gerrit Fransisco Schotte lo sigui traha duru riba nivel di gobernashon pa un dia nos Kòrsou por ofresé kada suidadano un kupo di trabou.
Danki pa boso aporte na desaroyo di nos dushi Kòrsou i pabien ku boso dia.
Direktiva di Movementu Futuro Kòrsou
Pa medio di su lider
Gerrit Fransisco Schotte
Kòrsou, 30 di aprel 2015


text:
Nos invitadonan den e programa aki ta Pastor Jairo Rodrigo Maduro i Bertha Willems. Pastor Jairo tabata na Boneiru temporalmente pa remplasa pastor di misa di Coromoto akompaña pa su mama, Sra. Bertha Willems. Nos a probecha entrevista nan i kombersa ku nan tokante nan bida.
Produkshon: Fundashon Históriko Kultural Boneriano
Durashon: 50 minüt
Fuhikubo ta presentá: Pastor Jairo Rodrigo Maduro i Bertha Willems
Nos invitadonan den e programa aki ta Pastor Jairo Rodrigo Maduro i Bertha Willems. Pastor Jairo tabata na Boneiru temporalmente pa remplasa pastor di misa di Coromoto akompaña pa su mama, Sra. Bertha Willems. Nos a probecha entrevista nan i kombersa ku nan tokante nan bida.


text:
Kon mi ke men? Asina mes! Sóbradje kos ta keda bira mas i mas karu, tin biaha ta nos mes ta hasi ku nos ta keda ku ménos sèn den nos saku.
Pa bisa bèrdat, mi ta haña hopi duele ora nos tur ku ta empleá serka un doño di trabou, no ta bon na altura di kiko ta nos debernan, pero tambe nos derechinan. Esaki ta hasi ku tin biaha nos por bringa kosnan ku nos no por kambia, simplemente pasobra nan ta ankrá den lei. No ku no por bin un revishon di lei. Klaro, esei ta algu ku por. Pero loke sí nos tin den nos man, ku nos por hasi un diferensia mesora, ta loke ta ankrá den lei pa loke ta trata e derechi di un empleado.
Derechi di haña deskuento di Belasting
Esaki ta un derechi ku TUR empleado tin, pasobra e ta un areglo stipulá den lei. Awor, si bo ta na altura di nan, bo no ta pèrdè e derechinan ei. Pero si bo no sa nan, òf no sa nan bon, mi ta kere ku bo ta kompronde mi, ku ta yega un kaminda, na unda ABO ta pèrdè. i mi no ta kere ku nos niun por afòrt di pèrdè niun depchi mas, no t’asina?
Den un siklo di 3 artíkulo, nos lo analisá e “3 Eror di MAS Peligroso ku Ta Laga Empleadonan Keda ku Ménos Sèn den Nan Saku.”
Awe, nos lo kuminsá ku Eror #3 i asina bai na #2, pa despues bai na #1.
Eror #3:
Bo No Ta Yena bo Aangifte Inkomstenbelasting
ni bo No Ta Entregué na Tempu
Kiko esaki ta enserá?
Ta duel mi ku asina tantu hende ainda no ta bon konsiente di e punto akí. Inspekshon di Impuesto, òf manera nos ta yam’é Belastingkantoor, ta pone e Aangifte Inkomstenbelasting (Deklarashon riba Entrada) den pòst pa manda pa tur esnan ku ta bini na remarke, for di den luna di mart di kada aña.
-
Riba e Aangifte e ta bisa ku e “Datum Uitreiking” ta dia 1 di Aprel di e aña en kuestion.
-
E aangifte ta bisa tambe ku “Datum van Indiening” ta 2 luna despues di e “Datum van Uitreiking.”
Laga nos ban wak kiko esakinan ta nifiká.
Punto A)
Ounke ku Belastingkantoor ta kuminsá manda e Aangiftenan via Pòst for di den luna di mart, e ta pone ku pa 1 di aprel, tur esnan ku el a manda via Pòst, lo mester a yega serka e persona ku mester yena e Aangifte.
Ku otro palabra, Belastingkantoor ta hala un liña pa tur hende. Dùs e ta konta ku pa tur hende, ta dia 1 di aprel nan a haña nan dokumento.
Punto B)
Anto Belastingkantoor ta duna tur tur hende un periodo di 2 luna pa nan yena nan Aangifte. Pues si bo konta 2 luna kuminsando for di 1 di aprel, ta nifiká ku fin di mei, e dokumento mester ta entregá na Belastingkantoor.
Mirando loke bo a bin na komprondé di Punto A i Punto B ta ku:
1. Si bo keda sin yena e Aangifte i entregué, ta nifiká ku bo no a kumpli ku loke ta bo deber
2. Si bo keda sin entregá e Aangifte Inkomstenbelasting dia 31 di mei di e aña en kuestion lo nifiká ku bo Aangifte a bai aden lat
Dikon e ta un eror GRAVE?
Wèl, awor, poko poko, hopi hende lo kuminsá sinti kuantu doló e ta hasi ora ku bo no entregá bo Aangifte na tempu.
Keda sin entregá bo Aangifte òf entregu’é lat ta nifiká ku nan ta pone but riba bo nòmber personal.
Es decir, asina ku dia 1 di yüni di e aña en kuestion bati, tur kòmpiuter ta bòltu, i ken ku manda nan Aangifte dia 1 di yüni mes, pa 8’or di mainta, lo ta LAT!
No tin moda di hasi: lat ta lat!
Kiko keda sin entregá òf entregá bo Aangifte lat ta nifiká lo siguiente:
Un but ku ta kore di entre ANG. 250,00 te ku ANG. 2.500,00!
Bo ta mira kon entrega lat di bo Aangifte ta kousa bo? Korda bon, na prinsipio mi a splika bo ku ya kaba bo sèn na saku ta bira skars, awor bo ta mira ku lo e bira skars òf kaba kompletamente si bo tin ku haña bo ta paga but tambe? Bo ta komprond’é ta dikon e asuntu aki ta asina serio?
A ni maske ki’ bo splika òf ki’ bo bisa òf te asta roga, e but ei lo NO disparsé. Si akaso bo para ‘riba ku asuntunan tabata fuera di bo alkanse, i bo nenga di paga e but, Deurwaarder ta esun ku lo bai bati na bo porta pa mustra bo, ku bo TIN ku paga e but ei.
Si akaso bo para riba bo palabra, esei no ta nada, ta bo derechi, pero e Deurwaarder sí lo sigui ku su trabou. Bo sa kon leu e ta bai?
E ta bai asina leu di pone bo propiedat na vindishi. E sèn ku e generá for dje vindishi, e lo kubri e montante dje but ku bo debe Belastingkantoor.
Bo ke sa kiko ta bo propiedat ku nan por pone na vindishi? Wèl nan por pone flètskrin, outo, èrko, eiskast, set di sala i komedor etc. etc. na vindishi.
Si bo laga e kos bai asina leu, no ta muchu pa menshoná ku lo bo tin ku pasa un bèrguensa tambe dilanti tur bo bisiñanan. Esta laf nò! Tur hende ta sa bo asuntu…
Kon bo por solushon’é?
Masha fásil: sòru pa bo entregá bo Aangifte Inkomstenbelasting na tempu!
Pero kon bo ta logra pa bo tin tur kos kla den 2 luna di tempu?
Un kos bo tin ku hasi: no kuminsá prepará den pitu, pasobra sigur sigur bo NO ta logra. Pues bo tin ku sòru pa bo hasi bo preparashonnan hopi tempu delantá. Anto ora yega momentu pa bo kuminsá yena, lo bo no tin niun dolo’i kabes.
Bo ke sa mas? Mi ta invitá bo pa otro siman bo buska pa lesa Eror #2.
Bo ke haña sa ta kon bo por prepará bo mes pa bo ta kla na tempu e siguiente biaha?
Yama nos na 766.5600 òf manda bo e-mail na: info@bizsolutionshop.com.
Keda pendiente pa Eror #2 otro siman!


text:
Notisia
FORMA a partisipá en grande na aktividat di BONDOET 2015
Riba djabièrnè i djasabra siman pasá Fundashon FORMA a partisipá pa di kuater aña konsekutivo na e aktividat di boluntario BONDOET. E aña akí FORMA su enfoke prinsipal tabata nos grandinan. Studiantenan i trahadónan di FORMA a entretené nos grandinan i tambe a hasi trabou di mantenshon na kas di grandinan i na restorant di SBG Chez Nous. Riba djabièrnè FORMA a sali ku tres grupo di...
Rotary ta hasi donashon na departamento di Alfabetisashon di FORMA
Siman pasá Rotary Club Bonaire a sorpresá Fundashon FORMA ku un chèk na balor di 6800 dòler komo muestra di apresio i sosten pa e trabounan ku FORMA ta hasi riba tereno di Alfabetisashon na Boneiru. E aña akí Rotary Club Bonaire a kuminsá ku un proyekto den kua nan ta sostené tur sorto di trabounan riba tereno di Alfabetisashon di adulto i hubentut riba nos isla. Nan kier duna...
Alfa Award pa Büró Reibeweis Boneiru
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na Boneiru den spotlight. E aña akí FORMA a premia ta Büró Reibeweis Boneiru ku un “Alfa...
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su personal i studiantenan na e dia di voluntarionan BONDOET. FORMA riba e dia ei a skohe un tema bou di...
Fundraising di Fundashon Forma na wega di Reino 2014!
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol básiko den stadion na Playa. Tabata di dos biaha ku Forma a duna un aporte na e weganan di Reino...
Fundashon FORMA ta entregá 94 sertifikado na kursistanan di diferente kurso
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013. E asistensia na e akto ofisial di entrega di sertifikado tabata konsiderabel. E kursistanan a akudí pa por risibí nan sertifikado kua ta nan prueba ku nan a terminá nan kurso...
FORMA ta promé instituto ku ta kumpli ku kalidat básiko sigun Inspekshon di Enseñansa
Riba 24 di sèptèmber 2013 Inspekshon di enseñansa a hasi un bishita na Fundashon FORMA pa hasi kontròl di kalidat di enseñansa i kumplimentu ku e lei di enseñansa. E rapòrt di inspekshon ta indiká ku FORMA ta e promé instituto di enseñansa ku e yega e kalidat básiko manera ta stipulá den lei. Dos bes pa aña Inspekshon di Enseñansa ta kontrolá e kalidat di enseñansa na tur skol...
FORMA ta duna trayekto di formashon den prison i pronto na Rincon
Riba djabièrnè 25 di òktober 2013 FORMA a hasi entrega di sertifikado di formashon Básiko na un detenido den JICN (prison). Esaki ta e di dos biaha ku detenidonan ta finalisá nan trayekto di e forma aki. Den luna di sèptèmber FORMA a entrega 3 sertifikado na detenidonan. Entretantu dos di nan a sali for di prison i a sigui ku nan trayekto di estudio di fishi. Un di e studiantenan a sigui...
Dankbetuiging Italie
Yzaijn Bienvenu Mi a pasa tremendo na Italia. Kultura di Italia ta hopi otro. Kumindanan tabata hopi dushi, un kos mas ku mi a gusta ta nan ta memorisá nan historia ketu bai, esei ta bon. Italia tabata un eksperensia grandi pa mi!! Deiby Aponte Romero Mi eksperensia na Italia tabata algu asombroso. Mi a siña di nan kultura , nan kuminda i nan historia. E eksperensia ta algu ku mi no...
Fundashon FORMA a entrega 80 sertifikado na kursistanan
Riba djaweps 20 di yüni 2013 Fundashon FORMA a entregá 80 sertifikado na kursistanan di e diferente kursonan. Durante e periodo di yanüari te ku yüni 2013, 80 kursista a risibí nan sertifikado di un òf mas kurso ku FORMA ta ofresé. Dos biaha pa aña e departamentu di Kurso di Fundashon FORMA ta selebrá ampliamente entrega di sertifikado na e kursistanan ku pasa nan kurso ku éksito. Fin...
FORMA a start ku preparashon pa stazje na Italia pa studiantenan di horeca
Fundashon FORMA a kuminsá prepará pa biahe di tres studiante de horeca pa Italia den luna di yüni 2013. E biahe ta pa e hóbennan kore un stazje di tres siman na un skol kulinario na Italia. E oportunidat aki ta parti di e proyekto anual di Bonaire Culinary Foundation bou di guia di Sra. Sara Matera. Pa nuebe aña kaba tin e proyekto di interkambio di studiantenan di Italia i Boneiru...
Fundashon FORMA tambe a partisipá na BONDOET
Riba djabièrnè 15 di mart 2013 fundashon FORMA a partisipá na e akshon di limpiesa ‘Beach Clean Up’ na Williamstoren, bou di guia di e organisashon STINAPA. Esaki den kuadro di e aktividat di boluntario BONDOET organisá pa Plataforma NGO. Un biaha mas FORMA a skohe pa embolbí nos studiantenan, kursista i personal kompletu pa mustra nan riba e importansia di hasi trabounan boluntario...
E variedat di kurso na FORMA ta sigui ekspandé
Fundashon FORMA a ofresé un variedat grandi di kurso. Esaki ta trese kuné ku mas kursista ta interesá pa inskribí nan mes pa un kurso. E demanda di kursonan na FORMA ta grandi. Fin di yanüari 2013 FORMA a kuminsá ku kursonan di Ingles Básiko, Papiamentu Básiko, Papiamentu Kombersashon i Hulandes NT2 parti 1. Pa e kurso di Ingles Básiko, FORMA a kuminsá un di dos grupo, mirando ku e...
Diversidat di kurso na Fundashon FORMA
Despues di fakansi grandi Fundashon FORMA a kuminsá ku diferente kurso. E kursonan ta dirigí riba demanda di hende partikular i tambe for di komersio i industria. Na final di luna di ougùstùs FORMA a kuminsá ku kurso di ‘Basiskennis Boekhouding’, kurso di Kòmpiuter Básiko ku Windows i Internet Explorer i kurso di Elèktrishèn módulo 3. Na e momentunan aki e kurso di...
30 studiante di FORMA ta risibí diploma di MBO nivel 1
Riba djarason anochi durante un seremonia di graduashon konhuntamente ku MBO di SGB, trinta studiante di Fundashon FORMA a risibí nan diploma di MBO nivel 1. Di e total di 39 studiante ku a hasi nan eksamen, 30 a logra finalisá esaki ku éksito. Esaki ta bon pa un porsentahe di 78%. FORMA ta sumamente satisfecho ku e logro aki di e studiantenan. E fórmula ku e fundashon ta usa ta dor di...
A entregá di diploma na studiantenan di SBO Horeca nivel 1
Spich di sra. Inge Berben na okashon di entrega di diploma pa studiantenan di SBO Horeca nivel 1 ku a tuma lugá dia 24 di yüni 2008 na edifisio di ABVO na Yato Bako huntu ku studiantenan di SBO di SGB. Awe ta un dia históriko pa Fundashon FORMA. Den koperashon ku SGB nos awe ta hasi entrega di diploma di nos promé estudio rekonosé di SBO nivel 1. Mi ta orguyoso!! Awendia nos tin...
FORMA ta firma kontrato di penshun pa trahadónan ku kompania ENNIA N.V.
Riba djabièrnè 29 di febrüari 2008 direktiva di Fundashon FORMA a firma un seguro di penshun pa su trahadónan serka e kompania di seguro Ennia N.V. E momento festivo aki a tuma lugá den presensia di trahadónan di FORMA i empleadonan di Ennia. Na nòmber di e direktiva di FORMA a firma señores Gabi Felix i Luti Balentin. Pa Ennia a firma señor Roland Pietersz direktor ehekutivo di Ennia...
Tayer di profeshonalnan den Alfabetisashon
Riba djabièrnè 22 di febrüari 2008 último FORMA a ouspisiá un tayer di profeshonalnan den e area di alfabetisashon. E meta di e tayer tabata pa stipulá e rumbo ku lo sigui ku e departamentu di alfabetisashon na FORMA. Durante e tayer a studia e posibilidatnan di adaptashon i kontinuidat di e departamentu. E departamentu di Alfabetisashon a start ku su promé kursonan na mart 2006. I te ku...
Tres Kursista di Alfabetisashon ta haña reibeweis!
Tres kursista a pasa nan eksamen di teoria reibeweis ku éksito !!! E kurso di theoria di reibeweis ta parti integral di e departamentu di Alfabetisashon. Partispantenan na e trayekto di alfabetisashon por partisipá na esaki komo un insentiva dependiendo di nan progreso. FORMA ta tuma tambe e parti atministrativo riba dje manera por ehèmpel regla inskripshon. Ku hopi pasenshi i dedikashon e...
FORMA a start ku SBO Horeca nivel 1
Riba 1 di òktober 2007 FORMA a duna inisio ofisial di aña eskolar 2007-2008 pa un estudio nobo di fishi den area di Horeca. E estudio aki ta riba nivel sekundario i ta prepará e studiantenan pa un trabou di asistente den e area di Horeca. Na final di e estudio studiante por opta pa bai traha den e area di Horeca of sigui studia riba nivel 2 ku ta wòrdu duná na SGB. Pa FORMA ta un primisia...
Proyekto di kapasitashon pa personanan sin trabou
Dia 19 di mart 2007 Fundashon FORMA den estrecho koperashon ku DEZA, SASO i Fundashon Krusada a start un proyekto pa kapasitashon pa personanan desempleá pa tempu largu. E partisipantenan lo risibí un kurso di preparashon pa nan por subi merkado laboral mihó kapasitá. Pa realisá e proyekto aki FORMA a risibí fondonan di e organisashon USONA. E proyekto aki yamá “Djump Start” i ta un...


text:
PoHaH Пapk (Ronan Parke) → Ronan Parke 2011
Ronan Parke - Ronan Parke - Feeling Good
Ronan Parke - Ronan Parke - Forget You
Ronan Parke - Ronan Parke - A Thousand Miles
Ronan Parke - Ronan Parke - Fix You
Ronan Parke - Ronan Parke - Because of You
Ronan Parke - Ronan Parke - You Gotta Be
Ronan Parke - Ronan Parke - Make You Feel My Love
Ronan Parke - Ronan Parke - Song Bird
Ronan Parke - Ronan Parke - We'll Rock the World
Ronan Parke - Ronan Parke - Stronger Than I Am
Ronan Parke - Ronan Parke - Edge of Glory
Ronan Parke - Ronan Parke - Firework


text:
DrechaCas na Do It Center na Shaba
Habri tur dia y tur loke bo mester pa drecha bo cas.
Lusnan decora masha bunita pa bo cas!
Tel: 583-1111
Bakinan di Plastic masha fuerte, pa warda cos!
Tambe tin articulonan masha great pa regalo!
Tin bisicleta y tambe helm, hopi bon pa keda “fit”.
Stoelnan di color na diferente size!
Set di camber pa muchanan.
Bo por cambia henter bo cushina na Do It Center
DRECHACAS . COM
DrechaCas na Euroceramica
Cu hopi anja di experencia, situa den curason di Bubali.
Tin tur loke bo mester pa embeyese bo cas!
Tel: 587-1258
Pasa bishita EUROCERAMICA y mira tur beyesa di tegels cu nan tin!
Drechacas na Primito Termite
Jamanan na: 588-4000
Drechacas na Win Tung Home Center
Tur loke bo mester pa bo cas:
Situa na Rudoplh Arendsstraat #4 na Ponton.
Tel: 588-9991 / 588-9992
Muebles pa bo cas y ofisina
Loke bo mester den cushina!
Bo por tin e cushina cu bo ta desea!Decoracion pa henter bo cas!.
Drechacas na M de R Arends NV
Situa na Quaststraat #6 (Ponton)
Tel: 582-1931
#1 den Beton-molen y na super bon prijs!
Tur herment cu bo mester pa bo trabou!
DrechaCas na Fertec NV
A muda recien na nan edificio nobo na Ponton.
Specialisa den Airco industrial y pa cas y ta bende e marca Lennox, calidad cu experencia.
Tel: 588-2560
DrechaCas na IGUI Pool & Service.
E manera mas economico y rapido pa bo disfruta di bo pool na cas.
Situa na: Tanki Flip #10A Tel: 565-8174 /640-2009
Djis ta coba y baha e pool den dje!!
Hopi fasil y economico


text:
Komunidat miksto
Nos no por ninga ku Kòrsou, ni maske e komunidat ta chikí, ta un sosiedat
kompliká.
E ta fruta kreativo di un meskla di rasa i kultura ku “once in a while” sa tin su konfrontashonnan chikí, manera nos a bin eksperiensiá último lunanan, na
kaminda pa e referèndem.
Pero tur kos ta indiká ku nos sosiedat sa kon “hèndel” un k’e otro di tal manera ku e ta sintetisá su mes den un sosiedat aun mas sólido i integrá ku e tabata ta anteriormente.
Ta bon, pa nos, ku ta biba den e paradeis ku yama Kòrsou realisá, ku e
mayoria grandi di nos tin sanger Europeo den nos bena, i ku Europa a konosé violensia inimaginabel (2 guera mundial den apénas 50 aña) promé ku e nashonnan ei a establesé nan identidat i por bin biba respetando otro, te ku nan a bin ta integrá mas i mas den un Union Europeo.
Komunidat di Kòrsou ta hóben
Kòrsou, komo komunidat ta relativamente hóben, pero ya kaba e sosiedat, des-afortunadamente, den ehersé su derecho-nan demokrátiko, ta mustrando síntoma-nan di kansansio pa loke ta polítika i pasenshi ku e tin ku mandatarionan (tantu esnan den koalishon komo den oposishon). Sigur ora bo mira kon sierto di nos polítikonan ta pinta sierto realidat den nos sosiedat usando entre otro humor, kaminda e humor tin mas peso ku e realidat ku e ke trata di splika.
Nos sosiedat a bin siña di biba ku e rikesa di rasa i nashonalidatnan i nos kapasidat di ta produktivo (Antia ta produsí alrededor di 5 mil mion di florin pa aña ku solamente 210 mil alma) i al mismo tempu krea miseria, i biba ku e miseria inkreibel aki, den nos barionan humilde sin ku nos konsenshi ta remordé. E realidat aki ta aun mas trágiko teniendo kuenta ku Kòrsou ta parti di Reino Hulandes, ku ta un di e paisnan di mas riku na mundu.
Ta kasi inkreibel pa kere ku den tur e diskushonnan riba Struktura Estatal nos no por koinsidí (koalishon i oposishon) pa buska kaminda pa resolvé e inhustisia menshoná previamente, riba e pida teritorio di Reino aki. Oposishon ta preferá di dediká oras i dianan pa papia riba un “aanwijzingsbevoegdheid” den e aparato hudisial, i si mester kompartí banko sentral (ku “by the way” tin mas ku mil mion dòler na plaka ekstranhero na reserva) ku Sint Maarten, sí of nò.
Pakiko tur polítiko no ta mara kabes huntu pa mira kon den e diskushonnan entre tur e partnernan den Reino pa yega na un Struktura Estatal nobo ta ban pone tur energia pa eliminá e inhustisianan soshal enorme ku tin na Kòrsou. Ban mustra e madures i boluntat nesesario pa “tackle” e inhustisia enorme ku tin den nos infrastruktura soshal, den salubridat i den enseñansa. Ta e tres pilánan aki, al final di kuenta, ta desaroyá nos komunidat.
Den e búskeda di un fórmula estatal nobo den Reino no tin un trayektorio òf resèpt mas importante ku efektivamente buska unidat i diálogo entre tur sektor responsabel pa e desigualdat intolerabel ku tin den nos komunidat aworakí. E desigualdat mester ser tresé na normanan mas akseptabel mas lihé posibel.
Mester enfrentá e desigualdatnan aki den nos sosiedat ku último 20 aña a bin transformá nan mes den tragedianan den nos sosiedat manera hóbennan den kriminalidat, teenagernan na estado, famianan disfunshonal i un falta di moralidat i responsabilidat kresiente den nos sosiedat.
Nos demokrasia ta sólido
Tur e teritorionan den Reino ta ser goberná pa demokrasianan di sólides popular grandi. Pues pa loke ta tipo di gobernashon nos tur den Reino ta emitiendo un futuro komun. Pa ami e trayekto di un struktura estatal nobo no mester tin pakiko real pa “drag on” muchu mas ku ya kaba ta e kaso.
E 55 aña di stabilidat demokrátiko kom-biná ku un redefinishon di Reino mester pone nos tur den un renasimentu di nos boluntat di superá e rasonamentu di e enemigu komun di nos tur ku ta e desigualdat enorme den nos komunidat kurasoleño i den Reino.
Si nos duna revishonismo di historia un chèns, e por kompletá nos vishon di pasado, pa forma un base sólido pa futuro.
Nos tur, 7 partner den Reino, mester siña di nos fayonan di pasado i via kolaborashon mutuo rekuperá tur e elementonan bon di hasi polítika, tantu lokal komo den Reino (evitando esenanan manera di Sr. Brinkman, mas tantu ku ta posibel). Mester forma un Reino sólido, kaminda nos tur ta orguyoso di ta Sanmarteño, Sabano, Kurasoleño, Boneriano, Stasiano, Rubiano, Fries, Limburger etc. etc. i alabes di ta orguyoso di ta siudadano di Reino Hulandes.
Di un òf otro manera, den e último 55 aña, nos demokrasia a sa di perdurá, soportando un pobresa i un inhustisia soshal kresiente ya pa mas ku un dékada sin disturbio i manifestashonnan grandi.
Esaki no ta kita ku Estado mester adoptá akshonnan, di tal índole ku e ta permití yu kòrsounan ku ta karesé di struktura familiar, di rekuperá esaki di un òf otro manera. Nan mester por risibí un man i un edukashon di Estado finansiá pa nos sènnan di belasting pa asina rekobrá e retraso riba tereno soshal mas lihé posibel.
Mester integrá tur esnan ku a kai for di e sistema mas lihé posibel. Pa esaki mester di un akuerdo básiko, ku ta basá riba konsenso, pa asina por supstituí e káos aktual den tantu nos servisionan soshal komo den enseñansa.
E gana di resolvé e problemanan soshal i di enseñansa mester ser sintí asina indispensabel, ku esaki ta sòru pa un desaroyo di e konsenshi ku solamente un integrashon real di nos sosiedat lo pone fin na e kastigu di desigualdat inhustu ku e mayoria di e poblashon aki ta kargando aworakí.
Konfrontashon inútil i debilitante
E konfrontashon konstante entre Koa-lishon i Oposishon ku propuestanan sin muchu profundidat pa ku kon ta ban resolvé e desigualdatnan den nos sosiedat, no ta sirbi ku nada, den un komunidat ku tin tur sorto di nesesidat.
E profundidat di e inhustisia den nos ko-munidat ta aun mas desesperante ora e instrumentonan i rekursonan pa eliminá e inhustisianan aki ta den nos alkanse, tantu riba e isla komo den Reino.
Gobièrnu aktual huntu ku e otro partner-nan den Reino a hinka un pakete den otro ku akshonnan konkreto kon ta resolvé nos problemanan di debe, kaminda Reino ta tuma mayoria di debe over. A bin ku un Inisiativa Soshal Ekonómiko pa revitalisá ekonomia i barionan i pa loke ta disiplina gobernamental ta bin ku un kòntrol riba presupuesto.
E konfrontashonnan entre nos ku nos bayendo e referendum, si no tin e konsen-shi i responsabilidat soshal di e aktornan ku mester kondusí e kampaña pa un ‘sí’ òf ‘nò’, lo por bin resultá más dañino pa nos struktura soshal ku kualke desaster natural.
E por ta zona kontradiktorio, pero e konstrukshon di un konsenso pa kombatí inhustisia soshal ta keda “hoy en dia” un di e tareanan más importante ku mester traha riba dje, ku òf sin referendum riba e propuesta pa un struktura estatal nobo.
Di niun manera, e referendum aki por trese retraso den e proseso di eliminá
e inhustisia básiko ku tin den nos komunidat di awe.
Búskeda di integrashon soshal di esnan ku a pèrdè kontakto ku
e fibra soshal di desaroyo positivo den nos sosiedat mester keda prioridat number un, sino nos lo sigui hinka nos mes tur dia mas profundo den e frakaso kolektivo ku nos ta den aworakí, ku gobièrnunan dis-funshonal ku défisitnan presupuestario tur dia mas grandi ku ta pone ku mandatarionan no tin rekurso pa kibra e sírkulo visioso ku nos ta bibando aden di un spiral soshal negativo.
Mester integrá esnan ku ta biba na márgen di sosiedat, mester eduká nos hóbennan na un manera adekuá, mester superá hamber i analfabetismo, mester sigui kombatí uso i benta di droga. Tur ta tareanan monumental ku nos Gobièrnu mester entamá na un manera intensivo.
Positivismo
Pa tur esaki mester di hopi sèn. Banda di sèn, mes importante ta e forsa di boluntat, kordinashon, opinionnan i pen-samentunan positivo den nos komunidat di lokual nos sosiedat ta kapas di duna basta nos ke.
Ora di bai vota den referendum, no por hasi manera e problemanan aki lo warda. Mundu ta sigui lora ketu bai, manera e disko di Reginald Recordino ta kòrda nos tur dia. E edishon aki di ARCO ta papia palabra kla pakiko e opshon SI ta duna muchu mas perspektiva ku e opshon NÒ. Lesa pa bo mes i pensa bon. No tira chèns afó sin paga tinu. Kisas e chèns lo no bin bèk dje fásil ei.


text:
DIGICEL TA LANSA UN KAMPAÑA NOBO I TA DUNA NAF.180.000 NA PREMIO
DIGICEL TA LANSA UN KAMPAÑA NOBO I TA DUNA NAF.180.000
NA PREMIO
Ku chèns pa gana Naf. 50.000 kèsh na final di e
kampaña
WILLEMSTAD, CURACAO – 25 di ougùstùs 2011:
Despues di a
lansa e ret di 4G, awe Digicel ta habri e kaha di regalu i a kuminsá ku su
kampana di yama “ Top Up”. Ku e kampaña aki Digicel ta regalá Naf.
180.000 na premio ku chèns pa gana Naf. 50.000 kèsh.
Pa partisipá
ta masha fásil! Kliente prepago tin ku solamente rekargá na selular durante di
e periodo di e kampaña ku Naf. 10,-, Naf. 25 of Naf. 50,- i nan ta partisipá
outomátikamente pa por gana tur dia un di e 200 premionan di krédito òf e
premio kèsh di tur siman di Naf. 1000,-. Ademas nan ta partisipá ainda pe rifa
pa por gana e premio gordo di Naf. 50.000 Kèsh. Mas haltu e montante ku bo
rekargá kuné, mas chèns bo tin pa gana, asina ku bo ta risibí 1 chèns pa un
rekargá di Naf. 10,-, ku Naf 25, bo ta haña 3 chèns, anto ku Naf. 50,- bo ta
haña 5 chèns.
Klientenan
postpago por partisipá tambe dor di solamente paga nan kuenta kompletu promé ku
29 di kada luna durante di e periodo di e kampaña. Nan ta partisipá
outomátikamente pa e rifa pa gana tur luna Naf. 2.500 i tambe pa por gana e
premio gordo di Naf. 50.000 kèsh!
Asina fásil;
djis rekargá òf paga bo kuenta kompletu i prepará pa gana plaka kèsh!! Manera Philip Van Dalsen, regional CEO di
Digicel Southern Caribbean a bisa: ‘Ku e kampaña aki nos ta balorá nos
klientenan pa loke nan ta kustumbrá pa hasi kaba ku ta paga nan kuenta òf
rekargá nan selular. Tur esaki ta parti di ta den e gran famia di Digicel, e
ret mas grandi, mihó awor esun mas lihé tambe. Ademas ken no lo ke gana e
premio gordo aki di Naf. 50.000 pa hasi loke nan ta kustumbrá kaba?
Komo parti di
e kampaña di Digicel tur djabièrnè ta bai ta Top Up Happy Hour. Digicel lo ta
tur djabièrnè presente na lokalidat ku tin Happy Hour pa asina tur e klientenan
ku rekargá durante e Happy Hournan aki pa por gana premionan fabuloso. E
lokalidatnan di e Happy Hour lo wòrdu anunsiá riba nos página di facebook,
Digicel su wèpsait i den korant. E
kampaña aki ta bálido te ku fin di Novèmber. Wak pa bo tambe ta aden. Pa mas
informashon bishita Digicel su wèpsait www.digicelcuracao.com
òf yama nos servisio na kliente na 145 grátis for di bo selular.


text:
DIGICEL GROUP TA ANUNSIA RESULTADONAN FINANSIERO FUERTE PA E AÑA FISKAL 2010-2011
DIGICEL GROUP
TA ANUNSIA RESULTADONAN FINANSIERO FUERTE PA E AÑA FISKAL 2010-2011
Kompania ta sigui krese i inová
Djarason, yüni
15, 2011: Digicel
Group Ltd, e kompania di komunikashon mobil ku ta ofresé e mihó balor, awe a anunsiá
resultadonan finansiero fuerte un biaha mas, mustrando kresementu sólido pa e
aña fiskal ku a kaba mart 31, 2011.
E kantidat di
kliente a subi ku 6% pa un total di 11.5 mion usuario den tur 32 merkado,
ingresonan di Digicel Group Limited a subi ku 27% pa US$2.23 bion, ku márgennan
di EBITDA sólido na 43%, despues di e integrashon eksitoso di Pasífiko.
E kompania a registrá
un EBITDA di US$954 mion pa e aña, kual ta un oumento for di US$753 mion di e
aña promé i ku ta representá un kresementu di 27% - similar na e kresementu di
su ingresonan.
E estado di kuenta
i posishon di likides di Digicel a sigui mehorá ku reservanan di plaka efektivo
di mas ku US$600 mion pa 31 di mart, 2011. E grupo su rendimentu fuerte a wòrdu
respaldá pa e agensia di ratings Fitch, ku resientemente a elevá e debe di e
grupo komo resultado di su “funshonamentu di operashon sólido kontinuo”.
Digicel a progresá
signifikantemente den e áreanan di servisio di data ku kresementu di ingresonan
di data di 104% pa e aña i kresementu fuerte kontinuo di e ingreso for di data ku
no ta SMS. En general, data awor ta responsabel pa 15% di e ingresonan for di servisio.
Komentando
ariba e funshonamentu, e CEO di Digicel Dutch Caribbean, Guyana i Surnam,
Philip van Dalsen a bisa: “Esaki tabata un otro aña eksitoso pa Digicel i nos
ta sigui krese nos negoshi, introdusiendo teknologianan nobo inovativo pa nos klientenan
i kumpli ku nos kompromiso pa proveé mihó balor, mihó servisio i un mihó ret.
Nos a integrá nos operashonnan di Caribe i Pasífiko ku eksito i a ekspandé nos kapasidat
den e área di solushonnan di negoshi i a impulsá kresementu den nos merkadonan
di Caribe i Pasífiko – spesialmente na Haiti i Papua New Guinea.
E ta añadí;
“Esaki – adishonal na e mehorashon di kondishonnan ekonómiko den nos merkadonan
– a resultá den rendimentu sólido i kumplimentu di tur meta un biaha mas. Mi
kier gradisí nos empleadonan, sosionan i personal balioso pa nan lealtat kontinuo
na Digicel i sigurá nan ku nos enfoke ta sigui manera semper ariba entrega lo mihó
di lo mihó na nan.”
Entre
logronan importante:
·
Introdukshon di servisionan 3G+ (basa ariba teknologia
HSPA+) na Bermuda i islanan di Caribe Franses.
·
Introdukshon eksitoso di 4G Broadband na Jamaica – kual
a hiba kresementu di e merkado di Internet na Jamaica di 17% pa 20% den apénas
nuebe luna.
·
E transakshon di America Movil, ku a resultá den e
kompra di e divishon Claro di America Movil na Jamaica y e benta di Digicel su
negoshinan na El Salvador i Hondúras ku America Movil. E trato ta den proseso
di aprobashonnan regulatorio i gubernamental aktualmente.
·
E kompra di Nextar Technologies na Puerto Rico i Data
Nets na Papua New Guinea i subsekuentemente e lansamentu di servisionan “cloud”
na Barbados, Islanan Cayman, Jamaica, Trinidad Tobago, hasiendo Digicel e “one
stop shop” pa ICT pa e nesesidatnan pa komunikashon pa negoshinan.
·
Ganador di rekonosementu na World Communications
Awards i Global Telecoms Business Innovation Awards
·
E kompromiso di US$1.2 mion pa konstruí un
departamento pa kardiologia pediatriko na Bustamante Children’s Hospital na
Kingston, Jamaica.
·
Impakto positivo kontinuo ariba komunidatnan via di
Digicel Foundations – ku Foundations kumpliendo ku su itinerario di tin 70 skol
nobo kla pa funshoná na kuminsamentu di e aña eskolar nobo na Haiti, 186 proyekto
kompletá na Jamaica i US$2.5 mion invertí den un kantidat di inisiativanan sosial
na Papua New Guinea, inkluyendo establesimentu di 98 fasilidat edukashonal
·
E invershonnan di Digicel mundialmente den su 32 merkadonan
ta suma na un total di US$4.5 bion i e kompania ta empleá mas di 5500 hende rònt
mundu.


text:
Donashon di Digicel na Hospice Arco Cavent Curaçao
Bo potrèt riba Social Media ku #DigicelKiss tambe a yuda:
Donashon di Digicel na Hospice Arco Cavent Curaçao
WILLEMSTAD, mart 2015: Den antisipashon pa Dia di San Valentino 2015, Digicel a lansa un promoshon dinámiko riba Social Media yamá #DigicelKiss. “E biaha aki nos a enfoká un kampaña riba -kompartí amor ku próhimo. Usualmente Dia di San Valentino ta keda selebrá entre pareha, nos tabata ke a pone e focus otro kaminda e aña aki. Motivando amor entre amigu, mayor ku yu i amor pa nos komunidat. Un dia èkstra ku por a suprayá un sentimentu noble i di kompashon pa otro. Pesei mes, e akshon aki tabata dediká na Hospice Arco Cavent Curaçao”, esaki di akuerdo ku Marketing Manager di Digicel Curaçao Shayenne Rock.
Pa kada potrèt riba Instagram òf Twitter di un persona mandando un sunchi ku e ‘hashtag’ #DigicelKiss, lo a hasi donashon di 1 florin na Hospice Arco Cavent Curaçao. Despues di e kampaña di Social Media usando #DigicelKiss, Digicel a kolektá tur e potrètnan i a hasi un donashon di 500 florin na e instituto. Manera ku un dicho popular ta bisa,”No ta nesesario hasi kosnan grandi, sino kos chikitu pero ku amor”. Hospice Arco Cavent Curaçao ta un organisashon ku ta proveé kuido médiko i sosial na habitantenan ku enfermedat terminal. Pa mas informashon tokante di e organisashon aki por bishitá nan página wèp www.arcocaventcuracao.com òf pagina di Facebook Hospice Arco Cavent.
Resientemente Rianne van Gestel di Hospice Arco Cavent Curaçao a risibí un chèk for di representante di Digicel Kòrsou.


text:
Un proyecto piloto na 5 scol primario
Informacion semper ta hopi esencial y importante y pa e motibo aki Frisian Flag ta introduci su projecto “Van Gras tot Glas” pa asina informa tur muchanan cu ta atende scol primario e origen y proceso cu ta pasa cu e lechi cu tanto nan ta gusta.
Un glas di lechi ta yena cu nutrientenan esencial cu ta hopi importante pa un dieta balansa conteniendo proteina, calcium y phosphorous. Den lechi tambe ta encontra e componente di energia cu ta wordo extrae door di e sucu den e lechi cu ta duna e curpa e energia natural pa por funciona ideal cu ayudo di vitamina B2 y B12. Lechi ta enrekesi cu B12 cu ta importante pa cu e funcionamente di e sistema immunologico y imporante pa e persona cu no ta consumi carni.
E idea tras di e proyecto aki ta ser haci tur caminda cu Frisian Flag ta wordo exporta y nos a start na Aruba cu 5 scol. E idea tras di e proyecto aki ta uno cu lo wordo duna na tur scol den derde of vierde klas (cada scol ta dicidi den cua klas e lo wordo implementa) pa asina educa nos muchanan cu lechi no ta bin di un paki sino cu e ta bin di un baca y e proceso cu Friesland Campina tin pa asina retene tur e nutriente di e lechi pa nos tur por tin na cas un producto hopi saludabel cu ta lechi Frisian Flag.
Un proyecto hopi educativo y hopi entreteni pa asina tene atencion di e muchanan y informa nan riba e tema. Un buki special a wordo crea pa entrega na e scolnan di Aruba den e idioma hulandes y den dje tin texto, puzzel, informacion y un pagina pa kleur.
Danki na e 5 scolnan: Colegio Cristo Rey, Colegio Hilario Angela, Graf von Zinzendorf School, Mon Plaisir Basis School y Colegio Conrado Coronel cu na momento cu nos a acerca nan, nan tabata man habri pa asina bira parti di e proyecto piloto aki pa asina educa nos muchanan mas ariba e tereno di lechi y con importante e ta pa e curpa y den un dieta saludabel. Pa aña escolar 2014-2015, Compra y Frisian Flag tin e deseo di wak esaki aki riba pia na tur scol y lo ta asercando mas di e scolnan cu e proyecto aki. Den caso cu tin scol cu nos no a logra di haña contacto cu mester di mas informacion of interes pa start e proyecto por tuma contacto cu Compra N.V. of e-mail na info@compra-aruba.com


text:
Nos di AAB ta hopi orguyoso pa comunica na boso Y pueblo di Aruba, cu den luna di Mei 2015, dos di nos atleta nan señor a kibra dos record nashonal. Anthony Rasmijn, Bibando na Hulanda , ku ta e Youth Y Junior Record Holder riba 800 meter pa Aruba, a core na luna di mei na Hulanda 1:59:02 riba e distancia di 800 meter, pa asina bira e prome Arubiano ku ta baha bou di 2 minuut pa e distancia aki. E record anterior tabata pertenese na e gran Richard Rodriquez ku un tempo di 2:00:52, na 2001, pues 14 aña pasa. Na mes momente Anthony Rasmijn a kibra su Personal Best dos biaha den e luna di Mei na 2015, riba e distancia di 400 meter, e prome biaha ela pone un tempo di 49:69 Seconde y Djasabra pasa ela bolbe mejora su tempo coriendo e distancia di 400 meter den 49:29 Seconde. E record nashonal ta 48:31 seconde, cu ta sigur posibel pa e aña aki y ta Anthony Rasmijn su meta. Nos lo ta pendiente pa e logro aki. Quency Breell ta kibra su mesun national record den bulamentu leuw, ” Long Jump” cu 23 centimer, su record biew tabata 7 meter cu 49 centimeter di aña pasa y na e Grand prix na Colombia den luna di Mei 2015, nos super man a bula 7 meter Y 71 centimeter. estableciendo asina ei un record nobo y un personal best den Long Jump pa Aruba. Medalla di Oro pa Quency Breell na Colombia Arubanse Atletiek Bond ta felisita nos atleta nan, di luna, pa nan esfuerso y dedikashon , y ta sigi apoya nan y corda nan di es forma aki con orguyoso nos ta di nan. Nan ta demostrando poko poko pero sigur cu Aruba por y lo jega nivel mundial den atletismo
Insel Air Aruba ta habri su di 10 vuelo directo pa Medellin
July 7, 2015 0
Aruba Bank Insurance Broker celebrando 60 aña e luna aki.
June 25, 2015 0


text:
~Soren~
Wednesday, September 10, 2008
Inspiracion semper ta bon
Tuesday, April 15, 2008
Stage & Scriptie
Esaki ta un potret di e tuin cu tin na faculteit di sociologie na RUG.
Ariba e prome dia di zomer, 20 juni, mi amiga Nadia ta bai casa cu su beertje Ed. Tur preparacion ta andando y cu tur e stress di scritptie. Nadia ta bezig cu su dos scriptienan mienstras tanto cu e ta bezig ta planning a wedding y preparando pa bai biba na nos dushi Aruba bek. Tur cos ta bai bin bon Nadia, no stress.
Sunday, December 30, 2007
Un bon anja 2008
Porta den compania di bo sernan keri of separa di nan pero cu nan den bo curazon.
Celebra y goza hopi pero corda ariba peligro di klapchi y alcohol.
Mi ta desea tur tur hende ariba e mundo aki hopi felicidad, amor, salud y paz.
Tanti Soren
Wednesday, November 28, 2007
MANA DIME LUNA
Aruba
Ta hopi luna a pasa sin cu mi a skirbi ariba mi blog. Drukte cu school ta un di e motibonan. E frutonan di esaki twt hopi bon, paso mi a haal tur mi tentamen nan e biaha aki. Den e lunanan di zomer mi a hasi hopi cos leuk. Por ehempel ami a bai Aruba vakantie, mi a bai 1 siman Francia cu famia Stoopman y mi tanta stima Luisa a bin hulanda pa 1 anja. Y e final di mi estudio ta den horizonte.
Awe mi kier a skirbie un poko over di mi dushi Aruba. Nos baranca stima cu su lama blauw y su solo brijante cu nos aki na tera frui ta haya su falta.
Aruba tin hopi pa ofrece y specialmente na e turistanan cu ta bin admira nos isla encanta. Pero ki consequencia tur esaki tin pa nos?? Mi a lesa un articulo tocanto e sector turistico na Aruba (Mirian Sluis). E sector aki a crece hopi desde anja '90 y si ta na e gobierno actualmente e ta sigi crece. Hotelnan ta lanta manera paddestoel for di tera y tin planea pa sigi contrui mas.
Loke ta hasi mi tristo ta e pensamento cuanto di e beyesa di nos isla nos por conserva ainda pa nos juinan y nietonan??
Na e beachnan dilanti e hotelnan bo no por bai pasa dia, como Arubiano, paso e zona aki ta wordo reserva pa turistanan di e hotel.
Mas turista ariba nos isla kiermeen mas sushedad, mas auto, mas trahadornan y menos espacio pa nos Arubianonan disfruta di nos playanan di perla.
Por favor no tuma mi na malo y no kere cu mi tin algo encontra di turismo. E sector turistico a juda nos isla Aruba bai dilanti y ta percura pa placa pa nos isla.
Mi kier punta dede ariba e hecho cu nos tin cu conserva e partinan unico cu nos Aruba tin y cu nos tin cu pensa hopi bon ariba e consequensianan di hopi turismo pa nos isla y hendenan.
Nos tin cu conserva nos sector turistico manera e ta y pone mas atencion ariba nos Arubianonan. Manera mihor cuido medico, mihor beneficionan pa trahadornan, mihor forma y organisacion di educion y un mihor manera di gobernacion pa nos isla.
Den e articulo di Miriam Sluis ta wordo bisa cu e forza di economia ta mas fuerte cu nos democracia. Esaki door cu tur atencion ta ariba economia y sin cu ningun hende (Arubianonan) ta pidi pa sigi amplia nos sector turistico. Mienstras cu Sam Cole (university at Buffalo) ta bisa den su articulo cu no ta bon pa nos isla, sigi engrandece e sector turistico.
Ban wak con nos por solucionan e problemanan cu nos tin actualmente, cu ta afecta NOS hendenan. Laga nos usa esaki como punto di salida pa discucionnan y actonan.
Nos ta un isla democratico. Asina ta ban actua asina tambe y tuma nos derechonan y debernan na serio y percura pa nos isla Aruba no ta solamente lider den turismo pero lider den asuntonan social tambe.
Ban stima y proteha nos dushi Aruba. Tene limpi y bunita. Y ban hasi di Aruba un dushi isla pa biba ariba dje y cu nos ta orgulloso di ta Arubiano. Y biba nos dushi papiamento. Mi ta enamora di mi ARUBA. Pronto mi lo ta bek serka bo pero semper bo ta den mi curazon.
Tanti Soren
Monday, August 6, 2007
Red Shoes
Margarita....contempla con bunita e sapato nan ta.
Hopi hopi danki.....mi ta super contento cu nan....fantastico...
Tuesday, July 17, 2007
Zomer - Verano - Summer
Ariba e potret aki bo por wak Nadia, Ed y Denise.


text:
Kiko Ta e Nifikashon di Bida?
E kontesta ku Beibel ta duna
E pregunta tokante nifikashon di bida por hiba na vários otro pregunta. Por ehèmpel, dikon nos ta na bida? Òf, mi bida tin un propósito? Beibel ta bisa ku nos propósito den bida ta pa bira amigu di Dios. Laga nos wak algun di e bèrdatnan importante ku Beibel ta papia di dje.
Dios ta nos Kreador. Beibel ta bisa di dje: “E ta esun ku a traha nos, i no ta nos a traha nos mes.”
—Salmo 100:3, Beibel Santu; Revelashon 4:11.
Dios tin un propósito pa tur loke el a krea; pa nos tambe.
—Isaías 45:18.
Dios a krea nos ku un “nesesidat spiritual” ku ta inkluí e deseo pa haña nifikashon den bida. (Mateo 5:3) E ke pa nos satisfasé e deseo ei.
—Salmo 145:16.
Nos ta satisfasé nos nesesidat spiritual segun ku nos ta desaroyá un amistat ku Dios. Aunke e idea di ta Dios su amigu por parse imposibel pa algun hende, Beibel ta animá nos: “Hala serka Dios, i lo e hala serka boso.”
—Santiago 4:8; 2:23.
Pa nos por bira amigu di Dios, nos mester biba na armonia ku e propósito ku e tin pa hende. Beibel ta papia di e propósito akí na Eklesiástes 12:13: “Teme e Dios berdadero i warda su mandamentunan. Pasobra esaki ta e deber di hende.”
—Beibel Santu
Pronto nos por mira Dios su propósito original kumpli ora e kaba ku tur sufrimentu i duna bida eterno na su amigunan, esta, hende ku ta sirbié.
—Salmo 37:10, 11.
MAS INFORMASHON
Dikon Analisá Loke Beibel Ta Bisa?
Beibel ta duna kontesta pa e preguntanan importante di bida na miónes di hende rònt mundu. Abo ke ta un di nan?
Kiko Ta Dios Su Propósito pa Tera?
Beibel ta splika pakiko Dios a krea nos planeta Tera, na ki tempu lo no tin sufrimentu mas, kiko futuro ta trese kuné pa planeta Tera i kiko ta spera esnan ku lo biba riba dje.
Kiko Ta e Bèrdat Tokante Dios?
Bo ta kere Dios ta interesá den bo personalmente? Siña tokante su personalidat i kon bo por hala serka dje.


text:
DIGICEL UN BIAHA MAS TA APORTA NA SPECIAL OLYMPICS
DIGICEL UN BIAHA MAS TA APORTA NA SPECIAL OLYMPICS
Digicel ta hasi entrega di un check di Naf. 30.000 na Special Olympics
WILLEMSTAD, Kòrsou – 5 di òktober 2010: “E ta forma parti di nos maneho i vishon den tur merkado ku Digicel ta ópera den Karibe” asina Alvin Korkie, Chief Commercial Officer di Digicel Dutch Caribbean a komentá promé ku a firma pa renobá e kontrakt pa ku e organisashon di Special Olympics Kòrsou.
“Nos semper ta duna bek na nos komunidat, pero mi mester atmití ku Special Olympics tin un lugá speshal den nos kurason, i p’esei nos duna nan e oportunidat pa logra”, Alvin Korkie a sigurá durante di un enkuentro ku e atletanan i miembronan di e organisashon di Special Olympics na Tropikal Bowling resientemente. Tambe Alvin Korkie a ekspresá na e okashon aki su apresio pa e trabou ku e miembronan di organisashon ta aportá na e atletanan i e satisfakshon pa ku e relashon entre Digicel ku Special Olympics. E anochi a wòrdu kulminá na e momento ku Alvin Korkie kompania pa e representante di merkadeo Lisa Canhigh a hasi entrega di e chek na balor di Naf. 30.000,00 pa e atletanan di Special Olympics Kòrsou.
FINAL


text:
-
Contact Us
- info@cuckoopress.com
Investigashon ta mustra kuantu plaka bo mester pa bo ta realmente felis!
Si awe bo gana premio máksimo di loteria òf heredá un fortuna grandi, bo ta kere ku esaki lo hasi bo permanentemente felis?
Mi a yeg’i publiká un artíkulo di vários hende ku despues di a gana loteria i bira mionario, a lamentá ku nan a gana premio mayó. Si bo ke sa nan motibunan chèk e artíkulo “Mi tabata mas felis bashí, ku awor ku mi tin sèn.”
Segun diferente investigashon, nan a konkluí ku plaka ta trese felisidat solamente na e personanan ku no por yega na nan nesesidatnan básiko. Pa hendenan ku si por kumpli ku nan nesesidatnan básiko, mas plaka lo no nifiká felisidat permanente.
Segun diferente investigashonnan, durante e último 2000 aña, hende su stándart di bida i nan material i poseshonnan a subi. Sinembargo, tin evidensia ta mustra ku hende su felisidat no a subi.
Awendia hende tin hopi mas tantu material i poseshon ku ántes, anto esnan ku tin e moda ta sigui buska manera pa yega na mas plaka i poseshon, pero unda presis nan ke bai ku tantu material asina, niun hende no sa. Bo graf sigur bo no por bai ku nan.
Den un opservashon ku nan a hasi den áreanan pober di El Salvador, Mexico i Uruguay, nan a kue algun famia den kasnan ku mal kondishon i hinka nan den kasnan di mihó estado.
Por a nota un subida drástiko den felisidat di e personanan aki despues ku nan a keda entrevistá 16 luna despues. Sinembargo dos aña despues ku e entrevista e keda kondusí por a nota un redukshon di felisidat di kasi 60% den e personanan aki.
Mayoria hende ku ta lucha pa yega na mas plaka i poseshon tin nesesidatnan sikológiko ku nan no a kumpli kuné, i ku ta kere ku mas plaka i material ta yuda nan yena of kompensa e bashí ku nan tin. Den mayoria kaso e hendenan aki ta ninga di aseptá ta kiko presis ta nan nesesidat.
Hende ta suseptibel na loke nan ta yama ‘hedonic adaptation’. Esei kier men ku si awe bo haña un outo nobo, bo ta bira kontentu. Pero un tempu despues, bo no ta asina kontentu ku e outo ei mas. Kisas b’a mira un bisiña ku un otro outo ku bo a gusta, i ta esei bo ke awó. Hende ta kere tambe ku matrimonio ta trese felisidat den nan bida. Sinembargo pa hopi pareha, esaki a resultá nèt kontrali. Anto pa e parehanan ku si a eksperensha un ratu di felisidat, despues di tempu esaki ta bin redusí.
Meskos ta pasa ku si mi trese un chukulati p’abo, bo ta bira kontentu. Pero mi trese un chukulati tur dia p’abo, ni e akto, ni e chukulati no ta hasi bo asina kontentu manera e promé bes mas.
Hopi hende ta kere tambe ku felisidat ta algu konstante i permanente. E felisidat ei no ta eksistí. Bo mester pasa den tempu duru, pa bo sa kiko ta tempu dushi. Bo mester pasa den doló, pa bo sa kiko ta alivio. Bo mester pasa den tristesa pa bo sinti e dushi di un momentu di felisidat!
Lamentablemente ‘mas sèn’ no ta yuda kontribuí na mas felisidat. Pero si bo ke bo por sigui kore su tras. Sèn ta hasi posibel ku bo por kumpra un kas grandi i bunita pa bo biba miserabel den dje! Si ta esei ta bo loke bo ke logra, bai p’e!
Ta kumbiní bo ta bashí manera mi si. Pasó ami kada 5 heldu ku mi haña ta hasi mi sumamente felis. Mi haña 10 heldu, mi ta fiesta hinter wikènt. Mi skibi un artíkulo ku hopi hende a gusta, plùs mi haña 10 heldu, mi kurason ta kuminsá baila ‘break dance’ den mi pechu. Anto si riba dje mi haña un pan plùs un kuki di Subway, mi alma ta sali sunú fo’i mi kurpa kore di ostpùnt te Westpunt kantando tres melodia sinfóniko di ópera den tono falsu pa tur hende tende!
Fuente: CBSnews
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
ORANJESTAD – Parlamentario di AVP Melvin Tromp , alias “DONKEY” ta duna contenido real na e dicho ‘porco sushi ta busca muraya limpi pa frega su curpa’! Aki nos ta referi na su atakenan contra nos lider, Evelyn Wever-Croes.
Melvin Tromp no ta cansa di papia coi loco, djis pa tapa su propio berdad, pesey laga nos record’e su propio berdad.
Evelyn Wever-Croes, líder di MEP, a wordo apunta pa henter Parlamento, inclusive Melvin Tromp, na forma unanime, pa representa henter Parlamento di Aruba den e Comision di Reino di Integridad. Ta hende integro so por wordo apunta den e comision ey, y pesey lider di MEP a keda apunta na forma unanime. Y tin veredicto di hues cu ta substancia esaki! Cu e decision aki Evelyn Wever-Croes pues ta representa Melvin Tromp tambe den e comision di Reino. Si Melvin Tromp realmente tabata tin prueba di actonan fraudulento di Evelyn Wever-Croes, con e mes por a vota pa apunta Evelyn como su representante? Pues aki un y tur por mira, cu Melvin Tromp ta nada mas cu un oportunista patetico.
Pero ya cu e kier punta dede riba hende drechi, ta bon pa Melvin Tromp bin dilanti y contesta algun pregunta: Ken ta e parlamentario cu ta ofrece damitanan cocaina pa sali dal un trip cu nan? Cu ki intencion ta duna damitanan cocaina? Ken ta e parlamentario cu ta abusa fisicamente di hende muher? Ken ta e parlamentario cu ta bebe burachi tur fin di siman na Tanki Leendert? Ken ta e parlamentario cu a wordo kita di Valero pasobra nan a haya arma den su poder?
Esakinan ta apenas algun pregunta pa awor, ainda falta mas pregunta, pero nos ta laga esey pa un siguiente ocasion. Sigiente biaha cu Melvin Tromp kier punta dede riba nos lider, contesta e preguntanan aki prome.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Wazo Elis Juliana a krea un variedat di manera ingenioso pa komuniká su mensahenan i relatá resultado di su inbestigashonnan. Nan ta enserá tantu formanan usual, komo inventonan spesial. Mas ku tur kos Juliana tabata i ta dispuesto pa laga otro benefisiá di su datonan. Disponibilidat pa kompartí Míles di persona lokal i di afó a benefisiá den kurso di añanan di konosementu i abilidatnan di Juliana, méskos ku e tambe a benefisiá di bieunan pa a siña. Juliana a i ta kompartí su trabou ku hopi generosidat, maske no ta semper benefisiadonan a rekonosé di unda nan informashon a bini. A sita, kopia, multipliká hopi trabou di Juliana sin duna krédito na nan kreadó.
Bon mirá, ta e manera di traha di Juliana mes ta hib’é na e formanan di difushon ku lo e skohe despues.Ta un kurso natural den su proseso. Juliana lo no por a pasa asina tantu tempu serka grandinan siñando di nan manera di atendé ku bida pa despues e skirbi un buki di 500 pagina tokante kultura di Kòrsou. Di adelantá e tabata sa ku e método akí lo no tabatin efekto. Mester remarká tambe ku no ta asina ku el a warda te ora el a kaba di haña tur informashon pa despues e kuminsá publiká. Lo no tabata por tampoko. Ta den e proseso di haña, nesesidat pa komuniká tabata lanta i komunikando, nesesidat pa mas informashon i profundisashon tabata krese pa bolbe desbordá den presentashon i dunamentu di informashon, formando asina un siklo ku kada bes tabata renobá i elevá su mes mas. Ora Juliana ta yen, ora e ta kargá, e desborde ta enorme, manera ta e kaso na aña 1988. Su talento mester di vários válvula pa skapa fo’i su pechu i no ménos ku tres publikashon importante ta mira lus:
- Wazo riba ròndu III
- Matrimonio i Parto
- OPI IV Organisashon, Planifikashon, Independensha
E mésun aña ei tambe mi tin honor di presentá na Universidat Nashonal di Antia, den kuadro dje seri De La Try Ellis, e charla Opi i e gran kamuflahe. Tokante poesia di Elis Juliana.
Wazo Elis Juliana a bin sabi ku ta n’e mésun manera ku pueblo ta papia, l’e por a konta, informá i eduká pueblo bèk. I el a inventá Wazo riba ròndu, un potrèt folklóriko di palabra òf relato krioyo den kua e ta registrá tur situashon òf fenómeno di sosiedat, nará ku hopi zjeitu i humor, banda di tratado, ensayo i artíkulo serio. Den e potrèt di palabra ta paresé tambe un figura ku el a inventá.
Un figura maskulino, adulto: Wazo (Juliana mes) ku ta keiru rònt Kòrsou, konosé tur hende, ta na altura di susesonan internashonal, konosí pa masha hende, gustá serka hende muhé, ku hende gusta pidi konseho, ku no sa hañ’é den problema pasó e ta diplomátiko, sa intermediá den pleitu pasó e ta ophetivo, ta dominá idioma di pueblo, konosé pueblo i su kustumbernan masha bon, ta krítiko i … tin bon tipo: “(…)Yu mirakí. Ta fo’i mi mucha mi konosé Wazo. Wazo ta nèchi gai. Ké se yama un kabayero.” (Maskarada, Wazo III-5).
Wazo riba ròndu ta kuminsá promé komo artíkulo semanal den La Prensa. Tres tomo di Wazo riba ròndu (di respektivamente 1967, 1981, 1988) ta prisma narativo, den kua idioma popular, diálogo, humor, análisis, formashon, hopi tema di aktualidat i di historia ta forma dokumentonan sosiológiko di Kòrsou i ta reflehá un mente integrashonista. Ku e invento akí Juliana por a hasi tur kos ku e tabata konsiderá nesesario, trata tur tema kontroversial i neutral, provoká, kritiká i eduká sin ku ningun hende por a mustra dede riba dje òf sinti nan ofendí, pasó Wazo tabata pasa pa... fikshon. E invento maestral akí ta reuní tur e elementonan típiko di Juliana su forma di hasi inbestigashon i di su estilo. At’akí algun di nan, aki i aya kompañá pa un sitado ilustrativo.
1. Tuma distansha. (Ta Wazo, no t’e.) “Ora m’a introdusí mi mes el a puntra: Ta señor ta e Wazo di La Prensa? Mi gusta lesa e kuentanan.”(W3-45).
2. Konsistensia (Ta forma di papia i anda di pueblo e ta uza).
3. Simplesa (Un figura popular ku ta bishitá Punda, marshe, shap, barberia, uza frase kòrtiku).
“E úniko motibu ku mi ta bishitá e shap di Beto tur djabièrnè atardi (…) ta pa mi tende i siña di e lekturanan sientífiko di e klientenan fast ku tur fin di siman ta bin defendé den shap di Beto. M’a yega haña e tres sabionan Chali, Nòli i Sam (…) filosofiando riba esensia di morto.” (W3-14/15).
4. Bista pa tur detaye, spesial chikí (Deskripshon detayá di aparensha i komportashon humano)
5. Outentisidat (Panoramanan ta saká fo’i opservashon di bida diario; Nòmber Wazo ta krioyo).
6. Pasenshi (Juliana ta tuma tempu pa re-kreá tur panorama típiko di Kòrsou).
7. Biba un suseso, bira e personahe (Juliana ta e personahe i e personahe ta Juliana).
“(…) kiko hendenan ta papia na televishon. E mucha hòmber Egber o Herber Juliana mi gusta su mod’i papia (..) ma ta yu’i ken e ta, Wazo? Mi no sa, Shon Ina, m’a gaña ku kara seku.” (W3-33).
8. Ironia i humor (Uzo amplio di medio ku sí ta pone hende skucha).
“Mi mes a siña fo’i na chikitu ku den shelu lo tabatin masha pleitamentu pa motibu di yalurs i envidia. (…) a yega asina leu ku Tata mester a kore ku Lusafè.”(W3-62).
9. Rèspèt i takto pa hende entrevistá (Wazo ta respetá bieunan i tur hende ta respetá e).
10. Koutela den buskament’i info/koutela inbestigativo (Wazo sa kiko e por papia i kiko nò).
11. Forma di hasi pregunta (Wazo ta pèrkurá pa no hinka palabra den boka di hende).
12. Peliger di pregunta direkto/papia bòt (Wazo no ta bisa ku n’ mester, pa no subi niun pia).
13. Krítiko ku bo mes (Ta duel Wazo si e kibuká riba un dje puntonan anterior).
14. Buska pa komprondé metáfora den papiá di pueblo. (Wazo ta dominá e arte akí bon.)
“Hari saka djente manera ora chubatu ta hole yobida den tempu k’e ta yah.”(W3-69).
15. Lesa i Studia (Wazo ta siña tokante tur tópiko riba su ròndunan i e ta siña otronan).
16. Buska perfekshon (Wazo ta preokupá ora hende ta hasi kos ariba 'riba).
17. Papia fo’i perspektiva di promé persona (Wazo ta relatá su ròndunan e mes).
20. Preferensha diálogo riba monólogo (Wazo ta kontinuá liña di kolokio i oralidat).
Ompi Elis Banda di invento di figura di Wazo, tin invento di un otro figura: Ompi Elis. E nòmber òmpi, mas afektivo i krioyo ku tio, ta sugerí ademas un intimidat. Bo tio bo por yega serka dje tur ora. E ta sugerí un ambiente di famia, di informalidat ku ta hasi posibel pa hende grandi i mucha ta mas inkliná pa skucha. E nòmber a pega asina tantu ku Juliana mes ta kontestá telefòn ku: “Ompi”. (Juliana ta personahe, personahe ta Juliana). I kasi ta un indesensia papia aworakí di Elis Juliana enbes di Ompi Elis. Ta konosí ku Juliana su oudiensia radial pa Mei ora chikí ku Ompi Elis tabata konsistí di tantu chikitin komo grandinan.
Segun Juliana e motibu pakiko hende ta aseptá su krítika, ta e forma den kua esaki ta hinká. Ta un forma sutil i humorístiko. Morde supla, krítika duru i humor pareu. Ta manera e mangel ku ta duna un mucha despues ku e mester a bebe prugashi. Di krítika duru di su amigu Lauffer e ta bisa:
“Pierre tabata sa mashá hopi di nos historia. Ta probabel ku e no tabata kere nada di loke kolonialnan a skirbi di Kòrsou. Nan lo no skirbi bèrdat nunka, tokante sklabitut. (…). Pierre tabata mira ku nan tabata uza e isla solamente pa bira riku i pa despues bai fo’i djaki.” (Juliana den de Roo 1983:2). Segun Juliana, Pierre Lauffer tabata ekspresá krítika di un forma duru, muchu habrí, e tabata ‘papia bòt’, papia di farizeonan, hudanan di sosiedat. I pasobra aki hende no gusta e kos ei, nan tabata spanta. Hende no gusta tende bèrdat sunú. P’esei Lauffer su palabranan tabata parse un gritu duru, un reproche. “Bo mester tin un sièrtu táktika pa bisa hende djaki algu, sabiendo ku nan no gusta bèrdat. (…) Bo no ta bisa bèrdat sunú, pasó bo sa ku hende no ta asept’é, ni ta ker’é. Mi konosé mi hendenan. Bèrdat no ta haña stul. ”(Juliana den de Roo 1983:2).
Pierre Lauffer (r) i Elis Juliana Pa e sí haña stul, Juliana ta krea Wazo i Ompi, ku si analisá nan mas aleu, ta bira kla ku nan tin elementonan di Kompa Nanzi (krioyo, sabí, sa kon sobrebibí); refleho di kultura di tapa kara; nèkdó; “mi no a bisa nada.” Hende lo tin ménos problema pa aseptá algu ku un figura fiktivo bisa – tòg ta wega - ku loke hende bibu bisa. I ta den e wega ei mes Juliana ta logra pasa su bèrdatnan. P’esei, si mester disfrasá na un figura pa laga hende tende, lo hasi esei tambe.
Difushon huntu ku Brenneker Elis Juliana i Paul Brenneker ku a topa i konosé otro den trabou, a bai traha huntu despues di tempu, den kua un amistat masha fuerte a krese. Esaki tambe pasobra nan a komprondé, den un proseso natural, ku nan ta mas fuerte trahando huntu. Maske Brenneker no t’ei mas, e t’ei si pa Elis Juliana.
Presentashon, teater, radio, televishon For di añanan sinkuenta Elis Juliana ta uza presentashon komo un medio pa trese su mensahenan. Beurs- en Nieuwsberichten di 3 di mei 1957 ta registrá Juliana presentadó:”Elis Juliana, aktualmente e artista mas komentá na Kòrsou, ayera nochi a sabi di fasiná e públiko presente durante dos ora i mei ku un programa konteniendo su propio obranan.” I La Cruz di 8 di mei 1957 ta informá den e artíkulo Presentacion di un persona den un programa interesante. Ellis Juliana ta hasi mas cu un simpel recita poesia.
Tantu den teater, na radio òf televishon, pa públiko invitá, oudiensia internashonal òf hóben, Juliana ta duna tur loke e tin pa kompartí sabiduria i kreatividat. Probabelmente niun hende – Juliana tampoko - no sa ku eksaktitut kuantu poesia i/òf kuenta el a skirbi, ni kuantu ta e kantidat di presentashon di Juliana durante su karera. Mas importante ku kantidat ta kiko el a para p’e den su obranan.
Manera menshoná, su presentashonnan riba esenario, na radio i tv ta kuminsá den añanan kuarenta den Teater Roxy den shounan di Mooi Galante, Romoldo Hanst i Chu Thielman. Na 1957 Juliana tin un programa di radio na Curom huntu ku Ornelio Martina, Alex Jesurun bou di direkshon di Hector Rosario: Palabra, Pensamentu, Poesia. Aña 1960 ta marka kuminsamentu di e programa di televishon Nos Tera, un programa di Bureau Cultuur & Opvoeding. Mésun temporada e ta start na televishon tambe un programa pa mucha: Mei ora chikí ku Elis Juliana. Di 1976-1979 e ta aktivo na Curom ku su programa Sòpitu kultural. Despues Juliana ta presentá na Z86 Ban bèk di kua felismente tur grabashon t’ei ainda, loke no por bisa di tur su programanan. Na e mésun emisora ei Mei ora chikí ku Ompi Elis ta hiba muchanan konosé siensia i kultura di nan mes pais i di otro pais.
Medio/kanal pa kompartí
1. Kuenta (oudio)
2. Buki di kuenta pa mucha/adulto
3. Buki di poesia pa mucha/adulto (oudio)
4. Poesia
5. Banderita
6. Buki di potrèt folklóriko di palabra
7. Artíkulo/poesia den korant
8. Charla
9. Deklamashon (oudio)
10. Disko regular
11. Disko kompakto
12. Duna lès
13. Ekspo arte lokal, (inter)nashonal
14. Ensayo
15. Funda i yuda desaroyá museo
16. Grabashon riba teip oudio
17. Grabashon riba teip vidio
18. Hunga komedia
19. Kontament’i chiste
20. Shou di un persona
21. Shou di mas persona
22. Pintura
23. Potrèt
24. Presentashon lokal/internashonal
25. Programa radial pa mucha/adulto
26. Programa televisá pa mucha/adulto
27. Skultura
28. Tratado
Di e seri amplio akí di difushon tres ta resaltá:
1.Poesia breve i skèrpi (madurá un tempu den korant òf otro kaminda promé ku e drenta un kolekshon).
2. Kuenta i potrèt folklóriko di palabra (ku invento di figura sentral popular, fiktisio rondó di ken tur proseso ta konsentrá).
3. Presentashon (di un variedat grandi: ekspositivo, musikal, deklamatorio).
Su prosa i su poesia kada un tin nan funshon spesífiko. No ta asina ku e ta preferá un riba otro; ta dependé kiko e ke bisa. Pa sièrtu mensahe prosa lo ta demasiado abundante i pa otro, den kua mester krea òf lanta un sièrtu ambiente, poesia lo ta muchu apstrakto, pasobra e ta bula sali manera rakèt i bai dirèkt riba meta.
Juliana por ta indirèkt den su ekspreshonnan tambe. Na promé lugá pasobra e ta yu di Kòrsou ( òf kurasoleño?): “Mi ta mésun baina ku tur otro hende” i na di dos lugá pasobra el a studia su públiko i sa kon e tin ku dirigí su mes na dje. I ta ku efektividat e ta uza tur rekurso na su alkanse. Pasobra Juliana a studia hende i folklor di Kòrsou i krea formanan propio di komuniká ku pueblo tokante su raisnan basá riba e estudio menshoná, por papia di julianisashon di inbestigashon na Kòrsou, esta estudio intensivo di pueblo i uzo artístiko-sientífiko dje estudio akí pa komuniká i eduká e mésun pueblo, den e forma akí presente serka Juliana so te ainda. Den Juliana su formanan di difushon tambe por nota julianismo, pasobra ta ku konsiensia ku ta integrá tur elementonan na disposishon Juliana ta komuniká. Hasiendo esaki e ta preservá pa posteridad e elementonan, kanonisando nan na e manera ku e spesífikamente ta uza nan.


text:
February 2014 3
Plan di Transformashon di Aqualectra pa 2014 i futuro ta MAS Diesel pa produsí koriente
Miéntras ku ápenas dos siman pasá diferente pais Karibense a uni forsa pa remplasá masalmente plantanan di Diesel pa produsí koriente ku rekursonan duradero manera bientu i solo, Aqualectra a presentá awe den Parlamento durante Reunion di Komishonal Sentral a base di e presentashon “Transformashon a bira nesesario i URGENTE”, riba futuro di nos kompania […]
Minister di Hustisia a bisa durante reunion di Parlamento ku tantu Boneiru komo St Maarten a ninga pa a tuma e detenido defuntu Luigi Florentina
Kon esaki por sosodé anto nos ta sigui papia di koperashon den Reino Dia nan 6 i 7 di febrüari 2014, Parlamento di Kòrsou a trata e puntonan di agènda rapòrt final di fayesimentu di defuntu Florentina i tambe e tópiko di Kriminalidat. Minister di Hustisia, Sr. Mr. Navarro tambe tabata presente. Den rapòrt al […]
Ta ken ta responsabel Minister, Korpschef of Ministerio Publiko Konforme Rijkswet art. 50 ta Minister di Hustisia ta responsabel
Resientemente Minister di Hustisia a bin bisa den Parlamento ku e rapòrt ku a wòrdu traha riba e akontesimentunan rondó di e morto di def. Florentina alias Pretu, kaminda ku Minister di Hustisia a indiká ku ningun hende no ta responsabel pa e morto aki. Ironia di e kaso aki ta ku ta Gobièrnu (Ministerio […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
March 2015 20
PAIS = Partido Asosial I Shouru
Den reunion públiko riba FDRS, Rosaria ni Cleopa no a kritiká FDRS Bo a yega di puntra bo mes ta kiko e lèternan di e nòmber di partido PAIS di Alex Rosaria ta nifiká? Wèl, bo no tin nodi di sigui puntra, pasobra e komportashon di e lider di e partido i su kompinchinan manera […]
Jardim a laga traha un oferta straño pa laga parse ku ex-Minister a kue 375,000 mil florin
Segun Jose Jardim buta dor di Glenn Sulvaran di Fundashon FDRS e trabounan na Sentro di Bario Divi Divi na Steenrijk por a wòrdu hasi pa 75,000 mil florin. Ku otro palabra e kier indika ku ta kue a kue e sobra sen ku e Fundashon amigonan di Sentro di Bario Divi Divi (Misa Ebenezer) […]
Holó insoportabel na Boka Ascencion (Plèstik Baai) ta asotá Banda Abou
Na: Minister di Salubridat Medio Ambiente i Naturalesa. Sr. B. Whiteman Klein Kwartier z/n Presente i Na: Minister di Desaroyo Ekonómiko Sr. S. Palm Pletterijweg 43 Presente Tópiko: Preguntanan konforme Reglamento di Órden tokante holó sumamente desagradabel i insoportabel na Boka Ascencion (Plèstik Baai). Kòrsou, 26 mart 2015. Apresiabel Srs. Minister Whiteman i Minister Palm. […]
Awor Franco a gaña riba personal di Parlamento komo èksküs pa no tene reunion ku MFK (pier Baai Macola) a pidi
MFK: Franco tin un barí sin fondo di èksküs pa no tene reunion ku MFK (pier Baai Macola) a pidi Papia su bon i papia su malu: un kos ta sigur. E presidente di parlamento Mike Franco di partido PAIS tin un kantidat di èksküs -pa no kaba nunka- wardá den su kantor na Wilhelminaplein. […]
Nos Selekshon di Futbòl lo Triunfá
Movementu Futuro Kòrsou (MFK) a tuma nota ku nos selekshon di futbòl lo bai tin su promé kompromiso pa ku e eliminatorio pa Mundial 2018 na Rusia. MFK ta sostené nos selekshon i nos dushi Kòrsou riba e trayekto aki i no tin duda ku e talento di nos hóben yu di Kòrsou lo ta […]
MFK: PRESIDENTE DI PARLAMENTU MESTER BAI KAS
Awor si a bira di mas loke Mike Franco di partido PAIS ta kere ku e por hasi den su funshon komo presidente di parlamento. Otro presidentenan promé kuné tabata neutral i no partidista, pero e kabayero aki su úniko mishon ta pa stroba MFK mas ku e por pa ehersé su trabou di kontròl […]
MFK tambe ta uni nan mes na yama reunion públiko riba “Shouruproof Gate” – 180 Kamara Digital fe China pa 6 mion florin
Partido Pais i Nelson Navarro ta preshona pa pasa un dil kontra tur reglanan di finansas públiko ku kompania INSPUR di China.
DOKUMENTONAN TA DEMONSTRÁ: MENTIRANAN DI ASJES TOKANTE PIER DI MARINE NA BAAI MACOLA
Ántayera 18 di mart 2015 MFK a denunsiá na televishon kon Gobièrnu Asjes ta tratando kuchikuchi i kontra di lei pa duna marina real hulandes pèrmit pa konstruí un pier nobo i mas grandi, perhudikando asina piskadónan na Baai Macola i aksesibilidat di hos haf. E denunsia aki di MFK a buta e Ministernan Asjes […]
Destrukshon di fruta i berdura importá ta un akshon illegal di parti gobièrno
No tin duda ku e imágen a keda grabá den memoria di tur ku a wak e potrètnan ku fruta i berdura den un estado perfekto i fresku, tirá riba tera i un catterpillar ta pasa ariba i plèchè nan riba òrdu di Gobièrnu. Nos tur a lanta, siñando di nos mayornan: nunka dispidí kuminda, […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
-
Contact Us
- info@cuckoopress.com
Sera konosí ku e hòmber homoseksual ku tin dies yu ku nuebe diferente muhé!
Kenzie Kilpatrick ta un hòmber homoseksual kual awendia ta algu masha normal. Loke ta hasi Kenzie diferente ta ku e tin dies yu ku nuebe diferente muhé.
Kenzie ta biba na Birmingham Inglatera, i el a habri un ‘Facebook page’ ofresiendo su servisionan komo donante di spèrma na muhénan ku ke un ‘drama free sperm donor’.
Pa 13 luna kaba Kenzie di 26 aña di edat, a bin ta ofresé su spèrma na muhénan ku ke un donante di spèrma sin drama. Te ainda e ta tata di 7 yu (dos mucha muhé, sinku mucha hòmber den kual un di nan ta ohochi.) Anto tin tres muhé ku ta aktualmente na estado.
Tur loke Kenzie ta hasi ta pone su mes disponibel, usualmente na parehanan lesbiana. Nan ta topa na nan kas òf na un hotèl. Despues di un kombersashon chikí, nan ta sera e dil. Kenzie ta saka su spèrma, duna e muhé, i na su turno e muhé ta kuminsá proseso di inseminashon pa sali na estado. E muhé tin ku firma un deklarashon ku nan lo no buska Kenzie pa niun respaldo finansiero. Kenzie lo no involukrá su mes den kriansa ni bida di e yunan tampoko!
Kenzie ta kere ku mucha no mester di nan tata pa wòrdu bon kriá. E mes a lanta sin su tata. Ta su mama a siñ’é tur kos. Anto e ta kere ku un mucha bou di kriansa di dos mama ta mihó ainda.
Kenzie no ta kobra pa e servisio aki. Tur loke e muhénan tin ku paga na gastunan di transporte, estadia etc. Segun Kenzie, si e tin ku traha mas yu, lo ta ku un di e mesun muhénan ku e tin yu kuné kaba, ya asina nan por tin ruman di e mesun sanger.
Semper m’a pensa ku lo mi por bende mi spèrma pa muhénan ku ke yu. Mi kier sa mi tambe tei habri un ‘Facebook page’ komo donante di spèrma. Serka mi no tin kuent’i inseminashon si. E kos tin ku bai via proseso natural. Pero ami no ta Kenzie….ami lo kobra bo sinku mil heldu trankil!
Fuente: The Teleghraph
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
ORANJESTAD – Diaranson 16 di October 2013 Minister Otmar Oduber a informa pueblo riba e desaroyonan nobo den sector di turismo.
El a cuminsa na menciona cu na e momentonan aki ATA ta trahando riba un business plan cu lo contribui na yega na un mihor maneho pa loke ta nos turismo. Den esaki a incorpora henter nos comumidad, a haci un sondeo di tur e stakeholders pa wak ki debilidad, fortaleza y potencial di Aruba tin. E business plan aki mester carga e maneho pa 5 pa 10 aña.
A tuma e decision di bin cu un maneho nobo a base di e recomendacionnan di e rapport “Winning The Future”. E resultanan aki a conduci cu a tene un workshop caminda un di dos rapport a sali for di dje.
Actualmente ATA ta explorando posibilidadnan mas amplio di loke inicialmente nos oficina di turismo mester ta cargando. E tabata hopi dirigi riba mercadeo, awe despues di 2 aña por wak un resultado excelente, funcionando positivo y e sector tambe ta sintiendo esaki. Pero, aworaki despues di e analisis, ta bin dilanti cu tin responsabilidad adicional cu ATA ta carga pa e producto y con ta trata e servicio di e calidad aki na Aruba.
Ta trata aki di cambionan manera mehoracion di nos servicio y participa na e producto of oferta na Aruba cu por ta dirigi pa aumenta e cantidad di bishitantenan cu ta gasta mas na nos isla.
Den e cuadro aki Minister Oduber tambe a menciona e cifranan positivo cu nos a bin ta conociendo a lo argo di e aña aki pa loke ta nos industria principal. “Aruba no ta den e promernan, pero Aruba ta e promer den Caribe”, Minister Otmar Oduber a duna di conoce. Cifranan pa september ta indica un crecemento di 4.44% y pa loke ta trata henter aña aki cu ta bay di januari pa september por mira un crecemento di 5.77%.
Pa loke ta trata stay overs pa september tambe ta sumamente positivo y por mira e “Average Daily Room Rate (ADR)” a aumenta cu 10.4% for di 149.13 Dollar na september 2012 te na 164.60 Dollar na september 2013. Esaki ta un aumento di casi 15 Dollar pa e ADR.
Entrada tambe pa camber disponibel (Revpar) a subi tambe cu 2% den e di 9 luna di 2013, mustrando un tendencia positivo pa loke ta turismo di nos isla.
Mirando e resultadonan aki lo por spera cu aña 2013 lo cera cu un aumento di casi dobel di e 3% cu a wordo premira pa loke ta e cantidad di bishitantenan cu ta yega nos isla.


text:
Gerente General nobo di Digicel Aruba
Bob Sprengers apunta como Gerente General di Digicel Aruba
ORANJESTAD, Aruba – Augustus 25, 2014: Despues di a traha casi tres aña pa Digicel Aruba como gerente general, Remko van der Veldt a wordo ofreci y a acepta e reto nobo pa bira e director comercial pa e mercado di Caribe Hulandes den e compania multinacional di telecomunicacion aki. Bob Sprengers a tuma over e posicion di Gerente General di Digicel Aruba for di dia 1 di augustus 2014.
Bob Sprengers ta uni na e famia di Digicel treciendo hopi experiencia den “Senior Management” den e area di gerencia general, benta & mercadeo y distribucion. El a traha pa Heineken N.V. na Hulanda, Jamaica y den e region Caricom. El a laga su funcion como director di e region Caricom na Heineken pa uni na Digicel. Sprengers tin un “Master’s degree” den International Business di Universidad di Maastricht.
“Traha pa Digicel despues di tabata activo den e branch di cerbes pa 10 aña ta hopi excitante. Semper mi tabata inspira pa e industria di telecomunicacion como un industria cu ta move hopi lihe y p’esey mi tin hopi gana di sigui construi riba e trabao asombroso aki. E forsa y alcance di e nomber y e red di Digicel y e personal hopi talentoso ta haci esaki un compania cu mi ta orguyoso di ta parti di dje, yudando pa hib’e dilanti. Mi kier tuma e oportunidad aki pa felicita Remko van der Veldt pa cu su funcion nobo y mi ta hopi contento cu e ta keda biba na Aruba.”
Cu mas di ocho aña di experiencia den e compania y trahando den diferente division y operacion di Digicel, Remko van der Veldt ta wordo considera un berdadero veterano di Digicel. E ta keda basa na Aruba y cu su posicion nobo ta encarga cu tur punto di contacto cu cliente di Digicel, incluyendo benta, servicio y “webportals”, benta na consumidor, mercadeo, desaroyo di producto y “pricing” den Caribe Hulandes.
“Despues di casi tres aña como gerente general na Aruba, mi ta gradici pa e apoyo cu mi a ricibi di mi team na Aruba y e oportunidadnan cu nos tabatin y ainda tin pa engrandece nos negoshi na Aruba. Cu Bob uniendo su mes na e ekipo di Digicel, mi tin tur confiansa cu e negoshi lo sigui tuma e oportunidadnan su dilanti, cu hopi actividad nobo y excitante, promocionnan y eventonan pa ofrece balor na nos clientenan extraordinario. Mi ta hopi entusiasma cu mi rol nobo regional y excita cu Aruba lo keda mi cas,” Remko van der Veldt a termina bisando.
Digicel Group Limited ta un compania lider global den comunicacion cu operacionnan den 31 mercado den Caribe, Centro America y Asia Pacifico. Despues di 12 aña di operacion, su total di inversion ta mas di US$ 4.5 biyon mundialmente. E compania ta conoci pa provee e miho balor, miho servicio y e miho red.
--> September 4th 2014 - Bob Sprengers
Bob Sprengers apunta como Gerente General di Digicel Aruba
ORANJESTAD, Aruba – Augustus 25, 2014: Despues di a traha casi tres aña pa Digicel Aruba como gerente general, Remko van der Veldt a wordo ofreci y a acepta e reto nobo pa bira e director comercial pa e mercado di Caribe Hulandes den e compania multinacional di telecomunicacion aki. Bob Sprengers a tuma over e posicion di Gerente General di Digicel Aruba for di dia 1 di augustus 2014.
Bob Sprengers ta uni na e famia di Digicel treciendo hopi experiencia den “Senior Management” den e area di gerencia general, benta & mercadeo y distribucion. El a traha pa Heineken N.V. na Hulanda, Jamaica y den e region Caricom. El a laga su funcion como director di e region Caricom na Heineken pa uni na Digicel. Sprengers tin un “Master’s degree” den International Business di Universidad di Maastricht.
“Traha pa Digicel despues di tabata activo den e branch di cerbes pa 10 aña ta hopi excitante. Semper mi tabata inspira pa e industria di telecomunicacion como un industria cu ta move hopi lihe y p’esey mi tin hopi gana di sigui construi riba e trabao asombroso aki. E forsa y alcance di e nomber y e red di Digicel y e personal hopi talentoso ta haci esaki un compania cu mi ta orguyoso di ta parti di dje, yudando pa hib’e dilanti. Mi kier tuma e oportunidad aki pa felicita Remko van der Veldt pa cu su funcion nobo y mi ta hopi contento cu e ta keda biba na Aruba.”
Cu mas di ocho aña di experiencia den e compania y trahando den diferente division y operacion di Digicel, Remko van der Veldt ta wordo considera un berdadero veterano di Digicel. E ta keda basa na Aruba y cu su posicion nobo ta encarga cu tur punto di contacto cu cliente di Digicel, incluyendo benta, servicio y “webportals”, benta na consumidor, mercadeo, desaroyo di producto y “pricing” den Caribe Hulandes.
“Despues di casi tres aña como gerente general na Aruba, mi ta gradici pa e apoyo cu mi a ricibi di mi team na Aruba y e oportunidadnan cu nos tabatin y ainda tin pa engrandece nos negoshi na Aruba. Cu Bob uniendo su mes na e ekipo di Digicel, mi tin tur confiansa cu e negoshi lo sigui tuma e oportunidadnan su dilanti, cu hopi actividad nobo y excitante, promocionnan y eventonan pa ofrece balor na nos clientenan extraordinario. Mi ta hopi entusiasma cu mi rol nobo regional y excita cu Aruba lo keda mi cas,” Remko van der Veldt a termina bisando.
Digicel Group Limited ta un compania lider global den comunicacion cu operacionnan den 31 mercado den Caribe, Centro America y Asia Pacifico. Despues di 12 aña di operacion, su total di inversion ta mas di US$ 4.5 biyon mundialmente. E compania ta conoci pa provee e miho balor, miho servicio y e miho red.


text:
DIGICEL GROUP TA ANUNSIA KRESEMENTU DEN SU AÑA FISKAL 2009-2010
Siendo e kompania di selular mas grandi den Karibe, Sentro Amérika i Oséano Pasífiko, Digicel ta sigui surpasá espektativanan anunsiando e siman aki otro set di resultado finansiero sumamente positivo pa e aña fiskal ku a finalisá 31 di mart 2010. Ku abonadonan kresiendo ku 15% pa yega na 10.8 mion rònt su 32 merkadonan – kousa partikularmente pa un kresementu grandi den e merkadonan di Sentro Amérika i Oséano Pasífiko. Digicel a sera su aña ku entradanan di US$2.2 bion. Esaki ta representá 12% di kresementu den un aña fiskal i un kresementu kompleto di 24% for di 2007 pa 2010 ora ku tur e merkadonan di Digicel ta inkluí.
Pa loke ta Digicel Group Limited (ku ta consisti di 24 merkado rònt di Caribe i El Salvador) entradanan tabata US$1.75 bion – kresementu di 1% den un aña i 5% konstante den entradanan – ku un márgen di oumento EBITDA di 43%, kompará ku 39% di e aña anterior.
Den e 24 merkadonan, Digicel a logra un kresementu signifikante di 31% den entrada di data di un aña miéntras ku abonadonan postpago a krese konsiderablemente ku 18% den e aña fiskal enkuestion. Digicel tambe ta sigui lidera e kaminda den region den entrega di servisionan di BlackBerry ku un oumento di 138% den klientenan usuario di e handset aki.
Segun Hans Lute, gerente general di Digicel Dutch Caribbean: “E tabata un otro aña grandi pa Digicel. Nos promesa i kompromiso na nos klientenan pa duna e mas balor, mihó servisio i e mihó ret di selular, ta sigui ilustrá den un kresementu sostenibel i resultado fuerte hasiendo ku un bes mas nos a logra proveé mas di loke nos metanan interno tabata”. Mas leu Lute a agregá ku “Mi kier gradisí nos klientenan pa nan lealtat kontinuo na Digicel i pa sigurá nan ku nos enfoke lo sigui benefisiá nan komo miembro di e Ret Mas Grandi i Mihó. Adishonalmente, mi kier a gradisí tur nos empleadonan fantástiko pa nan bon trabou, kompromiso i entusiasmo – nan ta e fundeshi di nos éksito.”
Logronan prinsipal den e aña ta inkluí:
· Digicel Group a anunsiá atkisishon di su kompania ruman, Digicel Pacific Ltd, den un akuerdo balorá na US$825 mion. Digicel Pacific ta ópera den seis merkado i tabatin 1.7 mion abonado na final di aña.
· Digicel a optené un total di US$1.8 bion via di merkado internashonal di bonds – kual fondo a ser usa pa kumpra Digicel Pacific Ltd, refinansiamentu di debenan eksistente i pa metanan general korporativo.
· Atkisishon di Orange Dominica Ltd – i komo resultado, Digicel ta brindando e mihó servisio ya brindando mas balor pa un klientela hopi mas grandi na Dominica.
· Lansamentu di e promé servisio mobil na Nauru – Digicel su di seis merkado den Oséano Pasífiko i e di 32 rònt mundu.
· Kresementu kontinuo na Jamaica kompará ku e kompetensia kresiente di Digicel, kaminda ku e base di abonado a krese ku 3% i e entrada di esaki ku 2% den e aña fiskal.
Adishonalmente, komo e proseder mas grandi di selular i e invershonista priva di mas grandi na Haiti, Digicel su prioridat den e pais despues di e temblor di dia 12 di yanüari tabata pa sigurá ku e klientenan por keda konektá i hasi loke ku nan por pa yuda. En total, Digicel a hasi donashon di riba 20 mion dòler pa apoyá e trabounan di ayudo – komo tambe a hasi algun inisiativa humanitario ku ta inkluí entrega di kuminda, vivienda temporal i yuda programanan di distribushon pa yuda Haiti den su rekonstrukshon. Presidente di Digicel, Denis O’Brien a wòrdu nombra “Embahador di Bon Boluntat” di e siudat di Port-au-Prince dor di e alkalde di e siudat komo rekonosimentu pa su esfuersonan.
Den e siguiente aña, klientenan di Digicel por spera e lansamentu di servisio di WiMax pa konsumidónan rònt Jamaica i lansamentunan 3G+ na French West Indies i Bermuda.
FIN